|  |  |
| --- | --- |
|  | Федерацин пĕтĕмĕшле вĕренÿ енĕпе ĕçлекен вĕрентÿпе меслетлĕх пĕрлешĕвĕн йышăнăвĕпе  2015 çулхи çу уйăхĕн 20-мĕшĕнче  (2/15 №-лĕ протокол)  ЫРЛАНĂ |

**Ачасене шкулччен**

**вĕрентмелли тĕслĕх программа**

**Куçаруçăсем:**

Артемьева Т.В., Михайлова С.Г.

Программӑра шкул çулне çитмен ачасене воспитани памалли, аталантармалли тата вĕрентмелли ĕçĕн тĕллевĕсемпе задачисене, унӑн содержанине, йĕркелĕвне уçса панӑ.

|  |  |
| --- | --- |
|  |  |
|  |  |

|  |  |
| --- | --- |
|  |  |

# Содержани

|  |  |  |  |  |
| --- | --- | --- | --- | --- |
| Кӳртĕм | | | | 4 |
| 1 | Программăн тĕллевлĕ пайĕ | | | 8 |
|  | 1.1 | Ăнлантарни | | 8 |
|  |  | 1.1.1. | Программăн тĕллевĕпе задачисем | 8 |
|  |  | 1.1.2. | Программа уйрăмлăхĕсем, ăна никĕслекен принципсем | 10 |
|  | 1.2. | Кĕтекен результатсем | | 12 |
|  |  | Чи пěчěккисен ӳсěмěнче кĕтекен результатсем | | 12 |
|  |  | Кěçěн ӳсěмре кĕтекен результатсем | | 13 |
|  |  | Программăна харпăрланă тапхăрта кĕтекен результатсем | | 14 |
|  | 1.3. | Программăпа йĕркеленĕ вĕренӳ ĕç-хĕлĕн аталантаруллă хаклавĕ | | 15 |
| 2 | Программа шалашĕ | | | 18 |
|  | 2.1. | Пĕтĕмĕшле калани | | 18 |
|  | 2.2 | Вĕренӳ ĕç-хĕлне ача аталанăвĕ тата вĕренӳ уçлăхĕсемпе килĕшуллĕн уçса пани | | 18 |
|  |  | 2.2.1. | Чи пěчěккисен тата кěçěннисен ӳсěмě | 19 |
|  |  |  | Чи пěчěккисен ӳсěмě (2–12 уйăх) | 20 |
|  |  |  | Кěçěннисен ӳсěмě (1–3 çул) | 23 |
|  |  | 2.2.2. | Шкул умĕнхи ӳсĕм | 28 |
|  |  |  | Социаллă хутшăну аталанăвĕ | 28 |
|  |  |  | Ăс-тăн аталанăвĕ | 29 |
|  |  |  | Пуплев аталанăвĕ | 33 |
|  |  |  | Ӳнерпе илемлĕх аталанăвĕ | 35 |
|  |  |  | Ӳт-пӳ аталанăвě | 36 |
|  | 2.3. | Çитĕннисемпе ачасен хутшăнăвĕ | | 37 |
|  | 2.4. | Педагогика коллективĕпе ачасен çемйисен хутшăнăвĕ | | 39 |
|  | 2.5. | Сывлăх тĕлĕшĕнчен кăлтăк пур ачасемпе тӳрлетӳ тумалли ĕçĕн программи | | 41 |
| 3. | Йěркелӳ ěçĕн пайĕ | | | 44 |
|  | 3.1. | Ачасене аталанма май паракан психологипе педагогика условийĕсем | | 44 |
|  | 3.2. | Аталантаруллă япаласемпе талккăш хутлăхне йĕркелени | | 45 |
|  | 3.6. | Вĕренӳ ĕç-хĕлне планлани | | 49 |
|  | 3.7. | Кун йěркипе режимĕ | | 50 |
|  | 3.9. | Норма тата нормăпа меслетлĕх докуменчĕсем | | 50 |
|  | 3.10. | Литература çăлкуçĕсем | | 52 |

**Кӳртĕм**

«Раççей Федерацинчи вĕренӳ çинчен калакан законпа» (декабрĕн 29-мĕшĕ, 2012, № 273 ФЗ) килĕшӳллĕ шкул умĕнхи вĕренӳ тĕп тата вăтам вĕренӳпе танах пĕтĕмĕшле вĕренӳн пĕр шайĕ шутланать. Çапла вара, халĕ шкулчченхи ача-пӑча организацийĕ вĕçе-вĕç вĕренӳ системин пуçламӑш пусӑмĕ пулса тӑрать.

Шкулчченхи ӳсĕм этем харкамлăхĕ калăпланассинче питех те пĕлтерĕшлĕ. Ку ӳсĕмре тĕрлĕ пултарулăх вăйлă аталанса пырать, тĕрĕс пахалăхсем калăпланаççĕ, характер уйрăмлăхĕсем йĕркеленеççĕ. Шăпах çак ӳсĕмре ачан сывлăхĕ никĕсленет. Унăн ӳт-пӳ уйрăмлăхĕсем йĕркеленсе аталанаççĕ. Çакă пурте ачан психика функцийĕсене тата ăс-тăнне малалала аталантармалли условисем пулса тăраççĕ.

Ачасене хальхи саманари социаллă хутлăхра хăтлă майлашма хатĕрлес задача шкулчченхи вĕренӳ шалашне кăна мар, ачасемпе аслисен хутшăнăвне йĕркелемелли мелсене те çĕнетме, вĕсен пурнăçне хăрушсăрлăхла йĕркелеме хистет.

Чи кĕçĕннисен тата шкулчченхи ачалăх тапхăрĕнчи вĕренӳ задачисене çĕнĕлле ăслани çак ӳсĕмри ачасен вĕренес мехелне, вĕсен аталанăвне йĕркелекен условисене, вĕренӳ тата аталантару стратегине, уйрăм çын пурнăçне, кунпа пĕрлех обществăн аталану тăнăçлăхне мĕнле витĕм кӳнине палăртассипе çыхăннă.

Çакă вара кĕçĕн тата шкулчченхи вĕренӳ программисене çĕнĕлле калăплама ыйтать. Çĕнĕ вĕренӳ программисем ачалăха пур енлĕ хăтлă тума май памалла.

Раççейри вĕренӳ политики хальхи вĕренӳ ĕçĕн тĕп тĕллевĕсене палӑртса пырать. Вĕсем вĕренӳ пахалăхне тивĕçлĕ шая çĕклеме, кашни çыннӑн çĕнĕлĕх пултарулӑхне вӑйлатма тивĕç. Çакӑ обществӑпа патшалӑхӑн хальхи тата малашнехи çивĕч ыйтӑвĕсене тивĕçтерме кирлĕ. Тĕллевсене пурнӑçлама хутшӑнӑвӑн информаци технологийĕсене çине тӑрса ĕçе кĕртмелле. Пĕтĕм этемлĕх, уйрӑм халӑх, наци пухса упранӑ хаклӑхсем, этемĕн ирĕклĕ аталанӑвĕ малти вырӑнта тӑмалла. Кашни ачана вĕренме, вĕренĕвĕн тĕрлĕ мелĕпе усӑ курма майсем туса памалла. Ачана психологи тата педагогика вĕрентнĕ пек тимлĕ асӑрхаса тӑмалла, ӑна пур енĕпе те сыхламалла. Ку вӑл педагогика процесне йĕркелесе пымалли никĕс пулса тӑрать. Çакӑ вара шкулчченхи воспитани концепцине пурнӑçа кĕртмелли çĕнĕ çулсем шырама, ачасене шкулччен воспитани парса вĕрентмелли хальхи программӑна улшӑнусем кĕртме кирлине кӑтартать. Вĕренĕвĕн наци-регион хутлӑхĕнчи уйрӑмлӑхсене, çавӑн пекех нумай культура çыхӑнулӑхне те шута илес пулать.

Программӑра педагогика процесĕ пĕр пĕтĕмлĕ пулмаллине тĕпе хунă. Ачана воспитани парасси, вĕрентесси тата аталантарасси тачӑ çыхӑнса тӑмалла. Çакӑ общество ыйтӑвĕсене те, уйрӑм çыннӑн аталану нушисене те тивĕçтермелле.

Вĕренӳ содержанийĕнче унпа çыхӑннӑ чи кирлĕ ĕç-хĕл тĕсĕсене, вĕсен çыхӑнӑвне кӑтартса панӑ: ӳт-пĕве тĕреклетесси, ӑс-пĕлӳ хывасси, пуплеве аталантарасси, хутшӑнма вĕренесси, вӑййа-кулла хутшӑнасси, япаласемпе кулленхи пурнӑçра усӑ курма хӑнӑхасси. Çакӑ пĕтĕмпех ачана пур енлĕн, çураçуллӑн аталанма май парать.

Пĕчĕк ача хӑй кам иккенне тĕрĕс ӑнланса илесси, вӑл пултаруллӑ та пуçаруллӑ, харкам пулса ӳсесси вĕренӳ ĕçĕн хальхи тĕллевĕсене мĕнле пурнӑçланинчен килет. Çакна шута илсе программӑра воспитанипе аталанӑвӑн тивĕçлĕ задачисене палӑртнӑ, ача чунĕн пахалӑхĕ епле пулмаллине, унӑн шухӑш-кӑмӑл аталанӑвне кӑтартса панӑ.

Вĕренӳ ӑнӑçлӑхĕ, тĕпрен илсен, вĕрентекен пултарулăхĕнчен килет. Çакна шута илсе программа тытӑмĕнче вĕренӳ содержанине пурнӑçлассипе çыхӑннӑ воспитанипе вĕрентӳ задачисене уйрӑмах пысӑка хунӑ. Педагогика ĕçĕ-хĕлĕ кашни вĕренекенпе пайӑррӑн ĕçлемеллине, кашни ачан туртӑмĕсене, хӑйне майлӑ психика-физиологи уйрӑмлӑхĕсене шута илмеллине кăтартать. Кунсӑр пуçне ача кил-йышĕнчи лару-тӑрăва, нуши-тертне, унӑн çывӑх тавралӑхне шута илес пулать. Çакӑ ача-пӑчапа професси тĕлĕшĕнчен тĕрĕс ĕçлемелли тĕп никĕс пулса тӑрать.

Ачана вĕрентекенпе, юлташĕсемпе активлӑ хутшӑнма хавхалантарасси, çут çанталӑк тата ӑс-хакӑл пулӑмĕсемпе паллашас кӑмӑл-туртӑмне ӳстересси – педагогикӑн тĕп тĕллевĕ. Тĕнчене, унӑн нумай енлĕ пулӑмĕсемпе пахалӑхĕсене, вĕсен çыхӑнӑвĕсене ача шӑпах ĕнтĕ ыттисемпе çыхӑнса-хутшăнса ӑса хывать, çакӑ ӑна харкамăн тĕнчери вырӑнне ӑнланса илме май парать. Çапла май ача пĕтĕм общество пурнӑçне кĕрсе пырать.

Шкулчченхи ача-пӑча учрежденийĕнче педагогика ĕçне-хĕлне йĕркеллĕн, килĕшӳллĕн туса пымалли никĕс вӑл – ача-пӑчана ӳт-пӳ тĕлĕшĕнчен сывӑ, ӑс-хакӑл тĕлĕшĕнчен таса ӳстерме майсем туса пани. Ача пĕлӳлĕх тĕнчине канӑçлӑн, хӑйне ӑс çемми тата вӑй çемми ĕç-пуç урлӑ кĕме пултартӑр.

Ку чухнехи шкулчченхи ача-пӑча учрежденийĕ вĕçе-вĕç вĕренӳ системин пуçламӑш пусӑмĕ пулса тӑрать терĕмĕр. Вĕренӳ тĕллевĕсемпе задачисене, унӑн содержанине палӑртнӑ май вӑл гуманизмпа килĕшсе тӑракан пĕтĕмĕшле тата наци культурин хаклӑхĕсене тĕпе хурать, ачана чӑн-чӑн этем пулса ӳсме, унӑн пултарулӑхне уçса пама пулӑшать. Наци культурине чуна хывма тӑван чĕлхепе, литературӑпа, халӑх историйĕпе паллашни çеç çителĕксĕр. Шкулчченхи учрежденин пĕтĕм пурнӑçĕнче наци шухӑш-кӑмӑлĕ палӑрса тӑмалла. Çавӑнпа та ку учрежденисен ĕçĕнче халӑх педагогики паллӑ вырӑн йышӑнма тивĕç.

Ача халӑх культури çинче ӳссе çитĕнесси вӑл харпӑр наци культурин пулӑмĕсемпе пахалӑхĕсене пĕлсе ӑнланни, чунтан йышӑнни çинче никĕсленсе тӑрать. Çавӑнпа та вĕренӳ ĕçне-хĕлне ачан наци тивĕçлĕх туйӑмне аталантарас, çĕр-шывӑн наци пуянлӑхĕсене, тӑван чĕлхене, культурӑна, тӑван халӑх традицийĕсене упрама вĕрентес тĕллевпе туса пымалла. Çапла ĕçлесен ача ытти халӑхсен çыннисене ӑнланма, хисеплеме хӑнӑхать. Çакӑ вӑл чӑннипех гуманизмлӑ педагогикӑпа килĕшсе тӑрать.

Шкул çулне çитмен ачасене вĕрентмелли программӑра çамрӑк ӑрӑва харпӑр хӑй халӑхне тата пĕтĕм этемлĕхе хисеплес туйӑмпа ӳстерме кирлине палӑртнӑ. Çакӑнтан тухса тӑраççĕ те ĕнтĕ ачана общество пурнӑçне хутшӑнма хатĕрлемелли педагогика тĕллевĕсем. Çавна май пĕчĕк ачана таврари çут çанталӑкпа паллаштарасси, кулленхи пурнӑçра кирлĕ малтанхи пĕлӳсемпе ĕç хӑнӑхӑвĕсем пухасси вырӑс, чӑваш, тутар, мордва т.ыт. нацисен культура хутлӑхĕнче пулса пырать. Наци хутлӑхĕнче социаллӑ çыхӑнусем обществӑн чи кĕçĕн, пуçламӑш шайĕнчех шкулчченхи вĕренӳ учрежденийĕнче, çемьере, таврара пурӑнакан çынсен хутшӑнӑвĕнче палӑраççĕ – çакна наци-регион шайĕ теме пулать. Ку çыхӑнусем пĕтĕм халӑх, çĕр-шыв, планета шайĕнче те палӑраççĕ – çакна пĕтĕм этемлĕх шайĕ теме пулать.

Программӑн мĕн пур пайĕн содержанийĕнче ача-пӑча фольклорĕ тивĕçлĕ вырӑн йышӑнса тӑрать. Çапла туни тĕрĕсех: шкул çулне çитмен ачасен пурнӑçĕ, ĕçĕ-хĕлĕ пур аталану тапхӑрĕнче те халăх сăмахлăхĕпе тачӑ çыхӑннӑ, шӑпах çакӑ ĕнтĕ тĕнчене курӑмлӑ сӑнарсем урлӑ, кӑмӑл-туйӑм урлӑ пĕлсе тӑма май парать. Фольклор – ачана тивĕçлĕ педагогика витĕмĕ кӳмелли чи хӑватлӑ хатĕр, вӑл пулӑшнипе ача чунĕнче этемĕн чи пархатарлӑ енĕсене – ырӑ кӑмӑла, юмартлӑха, хĕрхенӳлĕхе т.ыт. аталантарма пулать. Ача-пӑча сăмахлăхĕ ушкӑнри ачасене пĕр-пĕринпе хутшӑнмалли питĕ паха мел пулса тӑрать, кашни пепкенех хӑй йышĕнче тивĕçлĕ çын пулма май парать.

Программӑра краеведени материалĕсемпе, тăван çĕр çинче пурӑнакан пур халӑхăн ӳнер хайлавĕсемпе анлӑн усӑ курма пӑхнӑ. Çак материалсем кашни ачан пултарулӑх хевтине уçса парса аталантарма май параççĕ.

Программа шалашĕ шкул умĕнхи вĕренĕвĕн Федераци вĕренӳ стандарчĕ ыйтнипе килĕшӳллĕ виçĕ тĕп пайран тăрать: тĕллевлĕ пайĕ, шалашĕ, йĕркелӳ пайĕ.

*Тĕллевлĕ пайĕнче* ĕç тĕллевĕпе задачисене, принципсене, кĕтекен результатсене панă.

Шалаш пайĕнче пилĕк вĕренӳ уçлăхĕнчи – «Социаллă хутшăну аталанăвĕ», «Ăс-тăн аталанăвĕ», «Пуплев аталанăвĕ», «Ӳнерпе илемлĕх аталанăвĕ», «Ӳт-пӳ аталанăвě» – ĕç-хĕлсене çырса кăтартнă.

Программăра вĕренӳ уçлăхĕсенчи тĕрлĕ ĕç-хĕл шалашне палăртнă:

– вăйă (сюжетлă тата рольлĕ вăйă, правилăсемлĕ вăйă тата ыт. те);

– хутшăну. Аслисемпе тата ытти ачасемпе хутшăнни;

– пĕлӳ-тĕпчев;

– социаллă тата çут çанталăк тĕнчине сăнаса та, хутшăнура та тĕпчени.

Кунпа пĕрлех çак хастарлăх тĕсĕсене те палăртнă:

– халăх сăмахлăхне тата илемлĕ литературăна йышăнни;

– харпăр хăйне пăхни, кулленхи ансат ĕçсем туни;

– тĕрлĕ материалпа конструкцилени (конструкторсем, модульсем, хут, çут çанталăк материалĕ);

– ӳнер (ӳкерни, йăвалани, аппликаци);

– кĕвĕ (музыка хайлавĕсене туйăмлă йышăнни, ăша хуни, юрлани, ритмпа çемĕ хусканăвĕсем, ача-пăча музыка инструменчĕсемпе калани);

– хускану (тĕп хусканусене харпăрлани).

*Йĕркелӳ пайĕнче* вĕренӳ ĕç-хĕлне епле йĕркелессин условисен системине çырса кăтартнă.

Программӑпа Чӑваш Республикинчи тата Раççей Федерацийĕн чӑвашсем йышлӑн пурӑнакан ытти регионĕсенчи шкулчченхи вĕренӳ организацийĕсенче усӑ курма пултараççĕ.

Вĕренӳ тĕллевĕсемпе задачисене, унӑн содержанине палӑртнӑ май программăра гуманизмпа килĕшсе тӑракан пĕтĕмĕшле тата наци культурин хаклӑхĕсене тĕпе хуни ачана чӑн-чӑн этем пулса ӳсме, унӑн пултарулӑхне уçса пама пулӑшать. Шкулчченхи организацин пĕтĕм пурнӑçĕнче наци шухӑш-кӑмӑлĕ палӑрса тӑмалла.

Шкул çулне çитмен ачасене вĕрентмелли программӑна Чӑваш Республикин вĕренӳ тата çамрӑксен политикин министерстви хушнипе, Чӑваш Республикинче вĕренӳ ĕçне аталантармалли тĕллевлĕ программӑпа килĕшӳллĕн калăпланă.

**1. ПРОГРАММĂН ТĔЛЛЕВЛĔ ПАЙĔ**

**1.1 Ăнлантарса пани**

Программăри идейӑсен пуххи концепци пĕлтерĕшлĕ. Унӑн тĕллевĕ – ачасен шкулчченхи вĕренĕвне пĕр çирĕп йĕркене пӑхӑнтарасси мар. Ӑна вĕренĕвĕн тĕп задачисене вĕренӳ содержанийĕн федераллӑ пайĕпе тата наци-регион пайĕпе килĕшӳллĕн татса памалли никĕс вырӑнне хумалла. Шкулчченхи вĕренӳ организацийĕсен педагогика коллективĕсем, наци-регион компоненчĕн содержанине шута илсе, программӑн уйрӑм пайĕсене улшӑнусем кĕртме пултараççĕ. Çакăнпа пĕрлех программӑн мĕн пур пайĕн пĕр пĕтĕмлĕхĕпе çыхӑнулӑхне сыхласа хӑварас пулать.

**1.1.1. Программăн тĕллевĕпе задачисем**

Программа тĕллевĕ – ача аталăнăвĕн социаллă лару-тăрăвне, аталантаракан вĕренӳ хутлăхне, ачан харкамлăхне хутшăну урлă аталантарас мехелсене, вăйă тата пĕлӳ-тĕпчев ĕç-хĕлне ытти активлă формисене калăпласси. Ачан çул ӳсĕмĕпе тата пайӑр уйрӑмлӑхĕсемпе килĕшӳллĕн, унӑн ӳт-пĕвĕпе ӑс-хакӑлне пур енлĕн аталантарасси, пулас харкам культурин, наци хӑй евĕрлĕхĕн, пултарулӑх аталанӑвĕн тĕп никĕсне хывасси.

Программа тĕллевне пĕр-пĕринпе тачӑ çыхӑннӑ пайӑр задачӑсем уçса параççĕ:

– кашни ачан ӳт-пӳпе ӑс-хакӑл сывлӑхне упрасси тата пиçĕхтересси, унӑн кӑмӑл-туйӑмне çирĕплетме, ачана кашни тапхăрта пур енлĕ аталантарма тӑрӑшасси, харпӑр хӑй аталанӑвĕн майĕсене тупма пулӑшасси, сывлӑхлӑ пурнӑçпа пурӑнма хӑнӑхтарасси;

– ачана таврари тĕнчепе, ытти çынсемпе кирлĕ пек хутшӑнма вĕрентесси, харпӑр хӑйне тĕрĕс хак пама хăнăхтарса пырасси; пĕлӳлĕх туртӑмĕсене, пултарулӑхĕсене, ыйтăвĕсене аталантарасси;

– ачан пайӑр уйрӑмлӑхĕсене упраса çирĕплетесси; пуçарулӑхне, пĕлес кӑмӑлне, ирĕклĕхне, пултару хевтине аталантарасси;

– шкулчченхи вĕренĕве тивĕçлĕ шайра тытса пырасси; халӑхӑн тĕрлĕ сийĕнчи ачасен тата вĕсен ашшĕ-амӑшĕн вĕренӳ ыйтӑвĕсене тивĕçтересси;

– кашни ачана вăл ăçта пурăннине, хăш халăхран пулнине, чĕлхине, арлăхне пăхмасăр пĕр тан та пур енлĕн аталанса пыма майсем туса парасси;

– вĕренӳ тата ăспару процесне чунпа этемлĕх хаклăхĕсем çинче никĕсленсе пĕрлĕхлĕ туса пырасси;

– социокультура хутлăхне ачасен ӳсĕм тата харкам уйрăмлăхĕсене шута илсе калăпласси.

Шкул çулне çитмен ачасене вĕрентмелли тĕллевпе задачӑсене пурнӑçлама тивĕçлĕ психологи тата педагогика майĕсем пулмалла:

– ушкӑнсенчи мĕн пур ачапа гуманизм принципĕ хушнӑ пек ырӑ кӑмӑллӑ пулмалла, çакӑ вĕсен хутшӑну туртӑмне вăйлатать, ырӑ пулма, пĕлĕве ӳстерме, пуçарулӑхне палӑртма, харпӑр хӑй тĕллĕн ĕç тума хӑнӑхтарать;

– ача-пӑча ĕçĕ-хĕлĕн тĕрлĕ тĕсĕпе туллин усӑ курмалла, вĕсене çыхӑнтарса пымалла, çак майпа вĕренӳ ĕçĕн культура тĕлĕшĕнчи содержанине ӳстермелле;

– воспитани ĕçĕнче халӑх педагогикипе анлă усӑ курмалла;

– вĕренӳ материалĕн тĕрлĕ варианчĕпе усӑ курмалла; çакӑ кашни ача пултарулӑхне унӑн интересĕсемпе тата кӑмӑл-туртӑмĕсемпе килĕшӳллĕн аталантарма май парать;

– ачасене çитĕннисемпе тата хăйсенчен кĕçĕнреххисемпе те, аслăраххисемпе те тĕрлĕрен йышши хутшӑнусене явӑçтармалла;

– ачасене шкулчченхи вĕренӳ организацийĕнче тата çемье условийĕсенче воспитани парассине килĕшӳллĕн шайлаштарса пымалла, çемьен хӑй ачи çӳрекен ушкӑн ĕçне тата шкулчченхи организацин пĕтĕм ĕçне хутшӑнмалла;

– çитĕннисен кашни ачапа унӑн кӑмӑл-туйӑмне шута илсе хутшӑнмалла;

– кашни ачана хӑй кӑмӑлне каякан ĕç хатĕрĕ, юлташ тата ыт. те суйласа илме май памалла;

– ача ӑнӑçу тунине педагогика тĕлĕшĕнчен хак панӑ чухне унӑн хальхи ĕç-хĕл шайне умĕнхипе танлаштармалла;

– вĕренӳ культура тĕлĕшĕнчен пуян, нумай енлĕ лару-тӑрура иртмелле; çакӑ ача кӑмӑлне тивĕçтерет, хаклав пултарулӑхне аталантарать, обществӑри хӑйĕн вырӑнне ӑнланма пулӑшать, пĕлӳлĕх туртӑмне ӳстерет, илемлĕхе туйма-ӑнланма хӑнӑхтарать, унӑн харкамлӑхне упраса хӑварать;

– ача аталанӑвĕнче, вĕренӳ ĕçне йĕркелессинче вӑйӑ тĕп вырӑн йышӑнса тӑмалла;

– илтнине улӑштармасӑр каласси пултару ĕçĕпе, ушкӑнлӑ ĕçпе тата уйрӑмшарӑн ĕçленипе, куçӑмлӑ вӑйӑсемпе тата ларса ĕçленипе килĕшӳллĕн çыхӑнса тӑмалла.

Организаци хăйĕн тĕп вĕренӳ программине калапланă чухне литература çăл куçĕсен списокĕнче кăтартнă вĕренӳ программисем çинче никĕсленме, çавăн пекех программа калăплама Стандартпа килĕшсе тăракан меслетлĕх тата ăслăлăх ĕçĕсемпе те усă курма пултарать.

**1.1.2. Программа уйрăмлăхĕсем, ăна никĕслекен принципсем**

Федерацин патшалăх вĕренӳ стандарчĕпе шайлашуллă Программа çак принципсем çинче никĕсленнĕ:

*1. Ачалăх тĕрлĕ енлĕхне тытса пырасси.* Хальхи тĕнче нумай енлĕхпе тата уçăмсăрлăхпа палăрса тăрать. Çакă этемпе обществăн пурнăçĕн тĕрлĕ пайрăмĕнче курăнать. Раççей Федерацийĕ анлă талккăшлă патшалăх. Вăл тĕрлĕ культуруллă халăха пĕрлештерет. Обществăри, экономикăри, культурăри, вĕренӳри улшăнусем хăвăрт пулса пыни çынсене нумай енлĕ тĕнчере майлашăнма, харкамлăхне упраса хăварас мехелне аталантарма, çав вăхăтрах ыттисемпе тăнăç хутшăнма, харкам суйлав пултарулăхне аталантарма, ыттисен пахалăх суйлавне хисеплеме вĕренсе пыма хистет. Çакна кура вĕренў ĕç-хĕлне регион уйрăмлăхĕсене, социо-культура лару-тăрăвне, ачасен ӳсĕм тата харкам уйрăмлăхĕсене, пахалăхĕсене шута илсе йĕркелемелле.

*2. Ачалăх хăй хаклăхне тата хăй евĕрлĕхне кашни çыннăн пĕтĕмĕшле аталанăвĕнчи пĕлтерĕшлĕ тапхăр пек упрани*.

Ачалăх хăй хаклăхĕ – ачалăх тапхăрне этем пурнăçĕнчи чи пĕлтерĕшлĕ вăхăт пек йышăнни тата пуçламăш тапхăр малашнехи пурнăçа пысăк витĕм кӳнине шута илни. Çакна тĕпе хурса ачана кашни тапхăра тулли пурăнса ирттерме (амплификаци) майсем туса памалла.

*3. Килĕшӳллĕ, меллĕ социализаци* ача культура нормисене, ĕç-хĕл хатĕрĕсемпе мелĕсене, тыткалу тата культура тĕслĕхĕсене харпăрласси; çемье, общество тата патшалăх йăли-йĕркисене вĕренсе пырасси çитĕннисемпе тата ытти ачасен çыхăнăвĕнче пулса пымаллине пĕлтерет. Çакă ăна улшăнса тăракан тĕнчере пахалăхлă ĕçлеме майсем туса пама пулăшать.

*4. Аслисемпе ачасен хутшăнăвĕ харкам аталануллă тата гуманизмлă характерлă пулни.* Çакăн пек хутшăну ачасен харкамлăхне йышăнма тата хисеплеме, ача патне тимлĕ пулма, унăн кăмăл-туйăмне, интересĕсене, хутшăнура кашнин тăнăçлăхне хисеплесе шута илме хистет. Çакă вăл ачана пур енлĕн аталантарассин, унăн шухăш-туйăм тăнăçлăхне упрассин тĕп условисен шутĕнче.

*5. Ача вĕренӳ ĕç-хĕлне туллин хутшăнма пултарни.* Ку принциппа килĕшуллĕ вĕренӳ процесĕн пур субъекчĕ те – ачасем, çитĕннисем – программăна пурнăçлама активлă хутшăнаççĕ. Кашниех вăйăра, занятинче, проектра, сӳтсе-явура, вĕренӳ ĕçĕнче хăйĕн кăмăлне палăртма пултарать. Ачасем те ӳсĕм мехелĕпе шайлашуллă хăйсен курăмне, кăмăлне палăртма пултармалла.

*6. Оганизаци çемьепе пĕрлĕхлĕ ĕçлени, çемьепе хутшăну уçăмлă пулни, çемье пахлăхĕпе йăли-йĕркине хисеплесе вĕсене вĕренӳ процесĕнче шута илни программăн тĕп принципĕсенчен пĕри шутланать.*

Организацин ĕçтешĕсен ача çемйинчи условисене пĕлсе тăмалла, унта пулакан улшăнусене ăнланса, çемьери пахалăхсемпе йăла-йĕркесене хиспелесе ĕçлемелле.

*7. Ача аталăнăвне тата вĕрентĕвне хутшăнакан, сывлăхне упракан тĕрлĕ организаципе тата партнёрсемпе пĕрлĕхлĕ хутшăнса ĕçлени, çавăн пекех вырăнти общесвтăн ресурсĕсене ачан аталанăвне пуянлатас тĕлĕшпе усă курни.* Организаци, ачасен социаллă тата култьтурăллă опытне пуянлатма, çемьепе кăна мар, халăх йăли-йĕркисене харпăрлама пулăшакан ытти организацисемпе тата уйрăм çынсемпе ĕçлĕ хутшăнусем йĕркелет. Вĕсемпе пĕрле тĕрлĕ проект, экскурсисем, уявсем ирттерме пулать. Кирлĕ чухне вĕсене ачасене психологипе педагогика пулăшăвĕ парас, сывлăха упрас ĕçе явăçтарма пулать.

*8. Ачан пайăр уйрăмлăхĕсене шута илни.* Çак принцип вĕренӳ процесĕнче ачасен харкам уйрăмлăхĕсене анлă шута илме, кашни ачан харкам аталану çул-йĕрне палăртма май парать. Ачан вĕренӳ шалашне йĕркеленĕ, активлăх формисене суйланă чухне унăн кăмăлне шута илнин пĕлтерĕшĕ ӳсет. Çакна тытса пыма ача аталанăвне сăнасах тăмалла, унăн ĕçĕпе хăтланăшĕсене куллен тишкермелле, йывăр лару-тăрура пулăшса пымалла, хăйĕн кăмăлне каякан ĕç-хĕл суйлама майсем туса памалла.

*9. Вĕренӳ ачасен ӳсĕмĕпе килĕшÿллĕ пулни*. Педагогсен, ку принциппа шайлашуллă, шкулчченхи вĕренӳ содержание, меслечĕсене ачасен ӳсĕм уйрăмлăхĕсене шута илсе палăртмалла. Вĕсен ӳсĕмне тивĕçекен пур ача-пăча ĕç-хĕлĕсемпе (вăйă, хутшăну тата пĕлӳ-тĕпчев ĕç-хĕлĕсем, ăславлăх активлăхĕ) анлă усă курмалла. Педагог ĕç-хĕлĕ ачасен аталанăвĕн саккунĕсемпе килĕшÿллĕ пулса пымалла.

*10. Вариативлă аталантаруллă вĕренӳ.* Ку принциппа килĕшӳллĕ вĕренӳ содержанине ачасен тĕрлĕ ĕç-хĕл урлă харпăрлас мехелне, вĕсен интересĕсемпе пултарулăхне кура палăртмалла. Педагогăн ачан малашнехи аталанăвне шута илсе ĕçлемелле.

*11. Вĕренӳ содержанийĕ тулли пулни, уйрăм вĕренӳ уçлăхĕсене пĕрлештерме май килни.* Программăра стандартпа килĕшӳллĕн ачасен социаллă хутшăну, пĕлӳ, пуплев, ӳнерпе илемлĕх, ӳт-пӳ аталанăвне вĕсен хавхалануллă вăй-хăвачĕ урлă йĕркелесе пыма палăртнă. Программăна вĕренӳ уçлăхĕсене пайлани ача кашни вĕренӳ уçлăхне шкулти пек уйрăм занятисенче харпăрламалллине пĕлтермест.

Программăн кашни уйрăм пайĕ тĕрлĕ енлĕ çыхăннă: пĕлӳлĕх аталанăвĕ, пуплев тата социаллă хутшăну, ӳнерпе илемлĕх, пĕлӳлĕхпе пуплев тата ыт. те.

*12. Программа идейӑсен пуххи, концепци пĕлтерĕшлĕ.* Унӑн тĕллевĕ – ачасен шкулчченхи вĕренĕвне пĕр çирĕп йĕркене пӑхӑнтарасси мар. Ӑна вĕренĕвĕн тĕп задачисене вĕренӳ содержанийĕн федераллӑ пайĕпе тата наци-регион пайĕпе килĕшӳллĕн татса памалли никĕс вырӑнне хумалла. Шкулчченхи вĕренӳ учрежденийĕсен педагогика коллективĕсем, наци-регион компоненчĕн содержанине шута илсе, программӑн уйрӑм пайĕсене улшӑнусем кĕртме пултараççĕ. Анчах çакна май программӑн мĕн пур пайĕн пĕр пĕтĕмлĕхĕпе çыхӑнулӑхне сыхласа хӑварас пулать.

Программӑпа Чӑваш Республикинчи тата Раççей Федерацийĕн чӑвашсем йышлӑн пурӑнакан ытти регионĕсенчи шкулчченхи вĕренӳ организацийĕсенче усӑ курма пултараççĕ.

**1.2. Кĕтекен результатсем**

Шкул умĕнхи вĕренĕвĕн Федераци патшалăх вĕренӳ стандарчĕпе килĕшӳллĕн шкулчченхи ачасенчен конкретлă вĕренӳ ӳсĕмĕсем ыйтмаççĕ. Çакна шута илсе программăра кĕтекен результатсене тĕллев ориентирĕсем пек панă. Вĕсем ачасен вăл е ку ӳсĕмри çитĕнĕвĕсен характеристикисем пулаççĕ.

Программăн вĕренӳ тĕллевĕпе задачисем çав тĕллев ориентирĕсене пурнăçлассипе çыхăннă. Ачан аталанăвĕн тĕп характеристикисене вĕсен тĕрлĕ ӳсĕмре харпăрлама пултаракан çитĕнĕвĕсем пек панă. Психика аталанăвне шута илсе тапхăрлани çине никĕсленсе шкулчченхи ачалăх виçĕ ӳсĕм çине пайланать: чи пěчěккисен ӳсěмě (ача пурнăçĕн пĕрремĕш тата иккĕмĕш çур çулĕсем), кěçěн ӳсěм (пĕр çултан виçĕ çулччен) тата шкулчченхи ӳсĕм (виççĕрен çичĕ çулччен).

**Чи пěчěккисен ӳсěмěнчи тĕллев ориентирĕсем**

*Пĕрремĕш çур çул вĕçне:*

– ача аслисемпе хутшăнас кăмăлне уççăн кăтартни: хăйпе калаçнипе кăсăкланать, уншăн хĕпĕртет; сасăпа, кулăпа, хусканупа аслисене хăйпе хутшăнма чĕнет; аслисем пуçаракан вăйăсене хаваспах хутшăнать;

– ачан хăй таврашне пĕлес хавхи палăрни: теттесемпе, япаласемпе кăсăкланать, вĕсене куçарнине сăнать, сасă янравне тимлет, теттене хавасланса алла илме ăнтăлать, ăна сăнать.

*Пĕрремĕш çулталăк вĕçĕнче:*

– ача туйăмлă хутшăнма ăнтăлни, аслисен кăмăл-туйăмне сисес, пуплев интонацине, сăмахсен пĕлтерĕшне ăнкарас-уйăрас пултарулăхĕ аталанни; çывăх çынсене уйăрма пултарни;

– тĕрлĕ япалапа интересленни, вĕсемпе кулленхи ĕç урлă паллашни, аслисен ĕçĕсене-хăтланăшĕсене евĕрлени, харкам кăмăлне каякан теттесене аслисенчен илме çине тăни, вĕсемпе хăйсем тĕллĕн выляма пултарни;

– аслисемпе хутшăннă май тĕрлĕ хутшăну хатĕрĕсемпе усă курни: пит-куç вылявĕ, ура хусканăвĕ, сас пани (пуплешет, пĕрремĕш çăмăл ансат сăмахсем калать); аслисене хăйпе тĕрлĕ теттепе выляттарма хистени; хăй хăтланăшĕсене аслисем ырлани-сивленине уйăрни;

– ача-пăча сăвви-юррине, тĕрлĕ музыка инструментне каланине хавасланса итлени, ӳкерчĕксене сăнаса унта мĕн ӳкернине паллани, аслисем ыйтнипе вăл е ку япалана кăтартни, хăйне пурăпа тата кăранташпа усă курма хăнăхтарни;

– харпăр хăйне пăхмалли хăнăхусене харпăрлама тăрăшни (кашăкпа çиет, чей чашкинчен ĕçет тата ыт.те);

– хускану активлăхĕ ӳсни: ирĕклĕ хускалать, ларать, упаленет, ура çине тăрать, аслисем пулăшнипе пĕрремĕш утăмсем тăвать.

**Кěçěн ӳсěмри тĕллев ориентирĕсем**

*Виçĕ çул тĕлне:*

– таврари япаласемпе кăсăкланни, вĕсене сăнани-тĕпчени, тĕрлĕ мелпе усă курма хăтланни. Кулленхи пурнăçра усă куракан япаласем мĕн тума кирлине пĕлни, вĕсемпе тĕрĕс усă курма пултарни (кашăк, тура тата ыт.те), харкам ĕçне вĕçне çитерме ăнтăлни;

– аслисемпе хутшăнма ăнтăлни, вĕсемпе тĕрлĕ лару-тăрура мĕнлерех хутшăннине ăнланни, вĕсен хăтланăшĕсемпе ĕçĕсене евĕрлесе пĕрле шайлашуллă тума пултарни;

– активлă тата пассивлă пуплеве харпăрлани: аслисен пуплевне ăнланать, ыйтма тата йăлăнма пултарать, таврари япаласемпе теттесен ячĕсене пĕлет;

– тантăшĕсемпе кăсăкланма пуçлани: вĕсен хăтланăшĕсене сăнать тата евĕрлет. Тантăшĕсемпе туйăмлă хутшăнать;

– кĕске вăйăсенче аслисен хăтланăшĕсене харпăрласа евĕрлет. Вăйăра кирлĕ япаласене урăххисемпе улăштарса усă курать;

– кулленхи вăйăсенче хăй тĕллĕн выляма пултарни, харкама пăхас ансат хăнăхусене харпăрлани;

– сăвă-юрă, ансат кĕске калав-юмах итлеме, ӳкерчĕксем сăнама, кĕвĕ май хускалма юратни. Продуктивлă ĕç-хĕлсене хаваспа хутшăнни (ӳнерпе конструкци ĕçĕ-хĕлĕ тата ыт те);

– пур кăмăлтан хускални – утать, тĕрлĕ еннелле чупкалать, тĕрлĕ хускану тума ăнтăлать (сикет, урлă каçать, çӳле хăпарать тата ыт. те).

**Программăна харпăрланă тапхăрти тĕллев ориентирĕсем**

*Çичĕ çул тĕлне:*

– ача тĕп ĕç-хĕл мелĕсене харпăрлани; вăйăра, хутшăнура, конструкци тата ытти ача-пăча ĕç-хĕлĕнче активлă пуçарулăх тата хăйтĕллĕнлĕх кăтартни; хăй валли ĕç, пĕрле ĕçлекенсене суйлама пултарни;

– ача тĕнчене, харкама, ытти çынсене ăшпиллĕн йышăнни, унăн харкам тăнăçлăх туйăмĕ пурри. Вăл аслисемпе тата тантăшĕсемпе активлă явăçни, пĕрлĕхлĕ вăйăсене хутшăнни. Ыттисен туйăмĕсемпе интересĕсене шута илме, калаçса татăлма, вĕсен çитĕнĕвĕсемшĕн савăнма, инкек-синкекĕсемшĕн пăшăрханма пултарни. Харкам туйăмĕсене вырăнлă палăртни, хирĕçӳсене çураçуллă татса пама тăрăшни;

– ачан шухăш вĕçевĕ аталанни. Çакă тĕрлĕ ĕç-хĕлте, вăйăра палăрни. Ача тĕрлĕ вăйă выляма пĕлни, ятарласа калăпланă тата чăн-чăн пурнăçри лару-тăрăва уйăрма пултарни, вăйăсен йĕркине тытса пыма хăнăхни;

– ача çыхăнуллă пуплеве самай лайăх харпăрлани, хăйĕн шухăшне, кăмăл-туйăмне палăртма, хутшăнура харкам пуплевне калăплама, сăмахсене сасăсем çине уйăрма пултарни, вĕсен хутла вĕренессин никĕсĕ калăпланса пыни;

– ачасен шултра тата вĕтĕ моторика аталанни: вăл чĕрĕ, чăтăмлă; тĕп хусканусене харпăрланă, хăйĕн хусканăвĕсене тĕрĕслесе тăма пултарать;

– ача çирĕппĕн, вăй хурса тăрăшма; тĕрлĕ ĕç-хĕлте аслисемпе тата тантăшĕсемпе хутшăннă май харкама тытмалли социаллă нормăсемпе правилăсене пăхăнма; хăрушсăрлăх тыткаларăш тата харпăр хăй гигиени правилисене тытса пыма пултарни;

– ачан темĕн те пĕр пĕлес килни аталанса пыни: аслисемпе тантăшĕсене ыйтусем парать; пулăмсен çыхăну хутшăнăвĕсемпе, сăлтавĕсемпе интересленет; харкам тĕллĕн çут çанталăк пулăмĕсене, çынсен тыткаларăшĕсене сăлтавлама хăтланать. Сăнама, тĕпчеме, туса пăхма, таврари чăнлăха ӳкерме ăнтăлни; харкам çинчен, хăй пурăнакан çут çанталăк тата социаллă тĕнче çинчен ансат пĕлӳ харпăрлани. Ача-пăча литература хайлавĕсемпе паллашни, чĕрĕ çут çанталăк, естествознани, математика, истори тата ыт. те уçлăхĕсенчи ансат ăнлавсемпе паллашни. Тĕрлĕ ĕç-хĕлсенче харпăрланă пĕлӳ-ăслайĕсем çинче никĕсленсе харкам йышăнăвне палăртма пултарни.

Çӳлерех кăтартнă пахалăхсемпе пултарулăхсен шайĕ тата вĕсене палăртас мехел уйрăм ачан, ун пурнăç шайĕн тата харкам уйрăмлăхĕсен витĕмне кура, самай тĕрлĕ пулма пултарать.

Программа шкулчченхи ачасен харкам аталанăвĕн пĕтĕмĕшле саккунĕсене тата ăнăçлă аталану тапхăрĕсене шута илни çинче никĕсленет.

Сывлăх енчен кăлтăк пур ачасемпе сусăр ачасен пуплев, пĕлӳлĕх тата социаллă аталанăвĕн пахалăхĕ тĕрлĕ пулма пултарать. Хавшак сывлăхлă ачасем пур организацисенче вĕренĕвĕн тĕп программинче тĕллев ориентирĕсене палăртнă чухне ачан ӳсĕм уйрăмлăхĕсемсĕр пуçне унăн харкам аталанăвне те, сывлăх тĕлĕшĕнчи кăлтăкĕсене те, харкам-типологи хăй евĕрлĕхĕсене те шута илмелле.

**1.3. Программăпа йĕркеленĕ вĕренӳ ĕç-хĕлĕн аталантаруллă хаклавĕ**

Организацин программăпа шайлашуллă йĕркеленĕ вĕренӳ ĕç-хĕлĕн пахалăхне хаклани пысăк пĕлтерĕшлĕ. Вăл çак ĕç-хĕле аталантарма май парать.

Хаклавăн концептуаллă никĕсĕсене Раççей Фдерецийĕн вĕренӳ çинчен калакан законĕпе тата Стандартпа килĕшӳллĕн палăртаççĕ.

Пахалăх хаклавĕ, урăхла каласан Организаци йĕркелесе пыракан ĕç-хĕле Стандартпа Программа ыйтнине тивĕçтернине хаклани, чăн малтан Организаци вĕренӳ валли мĕнле условисем тунине хакланипе çыхăнать. Ку вăл – психологи тата педагогика, кадр, пурлăхпа техника енчен тивĕçтерес, финанс, информаципе меслетлĕх, ертсе пыру условийĕсем.

Программăра Организацисен вĕренӳ ĕç-хĕлĕн пахалăхне ачасенчен кĕтекен результатсен хаклавĕ çинче никĕсленсе пĕтĕмлетме палăртман.

Программăра кăтартнă тĕллев ориентирĕсене:

– ятарлă хакламалла мар;

– вĕсем ачасен пĕтĕмĕшле тата тапхăрсен хушшинчи аталанăвĕн шайне палăртмалли ятарлă никĕс пулмаççĕ;

– вĕсем ачасен чăн çитĕнĕвĕсемпе танлаштармалли тĕслĕх пулмаççĕ.

Программăра ачасен аталану, вĕсен вĕренӳ çитĕнĕвĕсен динамикине тĕрĕслесе тăмалли майсен системине палăртнă. Вăл сăнав çинче никĕсленет. Унта çаксем кĕреççĕ:

– педагогика ĕçĕсен хаклавĕпе вĕсене малашне лайăхлатас тĕллевпе çыхăннă педагогика сăнавĕсем, педагогика диагностики;

– ачасен вĕренӳ ĕç-хĕлĕнчи çитĕнĕвĕсене кăтартакан пухмач (портфолио);

– ача аталанăвĕн картти;

– ачан пайрăм аталанăвĕн тĕрлĕ шкали.

Стандарт тата вĕренӳ ĕç-хĕлĕн хаклав программипе шайлашуллă Программа:

1) шкулчченхи ачан аталанăвĕн тата ăнăçлă социализацийĕн хаклавĕсене ырлать;

2) хальхи условисенче ачасен аталанăвĕн çул-йĕрĕ тĕрлĕрен пулма пултарнине шута илет;

3) шкулчченхи вĕренӳ системинче варитивлă вĕренӳ программисемпе тата тĕрлĕ йĕркелӳ формисемпе усă курма тĕллетерет;

4) çемьене, вĕренӳ организацийĕсене, педагогсене хаклав меслечĕсемпе инструменчĕсене çаксене шута илсе суйлама май парать:

– шкулчченхи ачалăхра ачан аталанăвĕ тĕрлĕрен пулма пултарнине;

– вĕренӳ уçлăхĕн варианчĕсем тĕрлĕ пулнине;

– Раççей Федерацийĕн тĕрлĕ регионти муниципаллă организацисен вырăнти условисем расна пулнине.

Вĕренӳ ĕç-хĕлĕн аталантаруллă хаклавĕн тĕп тĕллевĕ – шкулчченхи вĕренӳ системине Стандарт ыйтнипе, унăн принципĕсемпе шайлашуллă аталантарасси.

Программăра пахалăх хаклавĕн системин çак шайĕсене палăртнă:

* ачан аталăнăвĕн диагностики. Вăл педагога хăйĕн ĕçĕсен витĕмне хакламалли, малашнехи ĕç-хĕлне планмалли инструмент пулать;
* Организацин харкам тата шалаш хаклавĕ;
* Организацине тулаш хаклани. Вăл шутра никама пăхăнман профессилле тата обществăлла хаклав.

Вĕренӳ организацийĕн шайĕнче ĕç-хĕлĕн аталантаруллă хаклавĕн системи çак задачăсене татса парать:

* шкулчченхи вĕренӳ программине пурнăçлассин пахалăхне ӳстересси;
* Организацин тĕп вĕренӳ программи тытăмĕ, условисем тата тĕллев ориентирĕсем тĕлĕшĕнчен Стандарт ыйтнине тивĕçтересси;
* Организацин ĕç-хĕлне объективлă тĕрĕслесе хак парасси;
* педагогсене, Организацин малашлăх аталанăвĕпе килĕшӳллĕ, професси ĕç-хĕлĕнчи ориентирĕсене кăтартасси;
* шкулчченхи тата пĕтĕмĕшле пуçламăш вĕренĕвĕн вĕçе-вĕçĕмлĕх никĕсне хывасси.

Шкулчченхи вĕренӳ пахалăхне ӳстерес ĕçре тĕп вĕренӳ программине пурнăçа кĕртессин психологипе педагогика условийĕсен пахалăхĕсен хаклавĕ питех те пĕлтерĕшлĕ. Вĕренӳ пахалăхне Организаци шайĕнче хакланă чухне психологипе педагогика условийĕсен пĕлтерĕшĕ малта пулмалла. Хаклавăн тĕп объекчĕ – ача, унăн çемйи тата Организацин педагогика коллективĕ хутшăнакан вĕренӳ процессĕн шайĕ.

Пахалăх хаклав системи педагогсене те, администрацине те харкам ĕç-хĕлне сăнама тата программăпа тĕплĕ ĕçлеме майсем туса парать. Вĕренӳ ĕç-хĕлĕн пахалăхне хакланин результачĕ кирлĕ чухне вĕренӳ тĕп программине улшăнусем кĕртнине, вĕренӳ ĕç-хĕлĕн условисене тĕрĕсленине сăлтавлама май парать.

Вĕренӳ ĕç-хĕлне пахалас ĕçре ачасен çемйисен, Организацин вĕренӳ ĕç-хĕлне хутшăнакан ытти субъекчĕсен шухăш-кăмăлне шута илни те пĕлтерĕшлĕ.

Пахалăх хаклав системи Организаци администрацине те, педагогсене те хăйсен ĕçне тишкерме, малашнехи ĕçне лайăхлатма май парать. Хаклав результачĕсем вĕренĕвĕн тĕп программине, вĕрену процесне тӳрлетӳсем кĕртмелли, вĕренӳ условисене улăштармалли никĕс пулса тăраççĕ. Вĕренӳ ĕç-хĕлĕн пахалăхне хаклас системăра ачасен çемйисем те, вĕренӳ хутшăнăвĕн ытти субъекчĕсем те пĕлтерĕшлĕ вырăн йышăнаççĕ.

Шкулчченхи вĕренĕвĕн пахалăх хаклав системи:

*–* Организацин ***вĕреневĕн тĕп программин***Стандартра палăртнă***пилĕк тĕп вĕренӳ уçлăхĕнче пурнăçлассин психологипе педагогика тата ытти условийĕсен хаклавĕ***çинче никĕсленмелле;

*–* ***ача тата унăн çемйи мĕне вĕрентмелле тесе шутланине,*** шкулчченхи вĕренĕвĕнĕç пахалăхĕ ***вĕсене тивĕçтерни-тивĕçтерменнине*** шута илет;

* *Организаци ĕçĕн пахалăхне хакланă чухне ачан харкам аталанăвĕн хаклавĕ çинче* тĕревленме *чарать;*

*–* шкулчченхи программăсене, ĕç формисемпе меслечĕсене пĕр евĕрлетессинчен хăтарать, *вĕсен* ***вариативлăхне ырлать****;*

*–* ***хаклав шалашне******Организаци******педагогĕсем харкам ĕçне хаклани те****,* шкулчченхи Организацири вĕренӳ ĕçĕн условисене ***профессилле тата******никама пăхăнман обществăлла хаклани те кĕрет****;*

*–* харкам хаклавара та, тулаш хаклавра та***программăна епле пурнăçланине******хакламалли инструментсем*** пĕр пулмалла.

**2. ПРОГРАММА ШАЛАШĔ**

**2.1. Пĕтĕмĕшле калани**

Программа ку пайĕнче çакна çырса кăтартнă:

– вĕренӳ ĕç-хĕлĕн модулĕсене ачан аталанăвне пилĕк вĕренӳ уçлăхĕпе килĕшуллĕн сăнланă: социаллă хутшăну, ăс-тăн, пуплев, ӳнерпе илемлĕх, ӳт-пӳ аталанăвě;

– Программăна пурнăçа кĕртмелли вариативлă формăсемпе меслетсене, хатĕрсене, ачасен харкам психологийĕн уйрăмлăхĕсене, вĕсен вĕренӳ туртăмĕн спецификине, интересĕсене;

– сывлăх тĕлĕшĕнчен кăлтăк пур ачасемпе ĕçлемелли адаптивлă тӳрлетӳ-аталантару программине.

Вĕренӳ ĕç-хĕлне йĕркелемелли майсене педагогика коллективĕ вырăнти условисене мĕнле пăхнине шута илсе, Стандартпа тата Организацин программипе килĕшӳллĕ суйлама ирĕк панă.

Вĕренӳ процесне, аталану енĕсемпе вĕренӳ ĕç-хĕлне вĕренӳ уçлăхĕсенче палăртнă пек йĕркеленĕ май программа принципĕсене тытса пымалла, вăл шутра ачалăх тĕрлĕлĕхне, ачан харкам тата ӳсĕм уйрăмлăхĕсене шута илмелле. Вĕренӳ шалашне çав принципсем çинче йĕркеленĕ май ачан интересĕсемпе вĕренӳ сăлтавĕсем, вĕсем хăйсем те пĕр-пĕринчен самай улшăнса тăнине; пултарулăхĕсем тĕрлĕрен пулнине, вĕсен тĕрлĕ социокультурăллă уçлăх пулнине, организаци ăçта вырнаçнине асра тытмалла.

**2.2. Вĕренӳ ĕç-хĕлне ача аталанăвĕ тата вĕренӳ уçлăхĕсемпе килĕшÿллĕн уçса пани**

Программăна пурнăçламалли вариативлă формăсемпе мелсене, меслетсене тата хатĕрсене ачасен ӳсĕм тата харкам уйрăмлăхĕсене, вĕренӳ туртăмĕсене, интересĕсен спецификине шута илсе çырса пани.

Программăна пурнăçласси вĕренӳ программисенче, меслетлĕх пособийĕсенче çырса кăтартнă вариативлă формăсемпе мелсем, меслетсемпе хатĕрсем çинче никĕсленсе пулса пырать. Вĕсем Программа принципĕсемпе, тĕллевĕсемпе килĕшсе тăраççĕ. Педагог вĕсене Программăна вăйа кĕртессин социокультура, географи, климат условийĕсем тĕрлĕрен пулнине, ачасен ӳсĕм уйрăмлăхĕсемпе интересĕсене, ушкăн мĕнле йĕркеленнине, ашшĕ-амăшĕсем (саккунлă представителĕсем) ыйтнине шута илсе суйлаççĕ.

Вĕренӳ ĕç-хĕлĕн вариативлă формисем, мелĕсем, меслечĕсем шутĕнче çаксене палăртма пулать: пĕтĕм ушкăн валли йĕркеленĕ занятисем; тĕрлĕ тĕслĕ вăйă, вăл шутра ирĕклĕ вăйă, вăйă-тĕпчев, роллĕ вăйăсем, хускануллă тата халăх вăййисем; ачасем аслисемпе тата тантăшĕсемпе хутшăнни; тĕрлĕ проект, вăл шутра тĕпчев проекчĕсем; уявсем, социаллă акцисем, çавăн пекех режим саманчĕсем. Вĕсемпе пуринпе пĕрлĕхлĕ е кашнипе уйрăммăн аслисем пуçарнипе йĕркеленĕ тĕрлĕ ĕç-хĕлте те, ачасем хăйсем суйланă ĕç-хĕлте те усă курма пулать.

Кашни формăпа, мелпе, меслетпе тата хатĕрпе Стандартăн тĕп принципĕсем тата 1.1.2 пайĕнче уçса панă принципĕсем çинче никĕсленсе усă курмалла. Урăхла каласан, ачана вĕренӳ процесĕнче хăйĕн пултарулăхĕпе тата интересĕсемпе шайлашуллă, активлă хутшăнма майсем туса памалла. Вĕсен хутшăнăвĕ кашнинех тивĕçлĕ аталантарма май памалла.

Программăна пурнăçлама, Стандартра тĕллевлĕ ориентирсем пек çырса кăтартнă Программăн 1.2 пайĕнче тăратнă кĕтекен результатсене калăплама тивĕçлĕ формăсем, мелсем, меслетсем суйласа илнĕ чухне ачасен ӳсĕм характеристикисене, кашни ӳсĕм тапхăрĕнче лартакан ӳсĕм задачисене шута илмелле.

**2.2.1. Чи пěчěккисен тата кěçěннисен ӳсěмě**

Чи пĕккисен тата кĕçĕннисен ӳсĕм тапхăрĕн тĕп задачи – харкама, çынсене, тĕнчене шанас туйăма калăпласа пырасси.

Çитĕннисен пĕлтерĕшлĕ задачи – шанчăклă, хаваслă хутшăну йĕркелесе тытса пырасси. Çакăн çинче ачан психика тата харкам аталанăвĕ никĕсленет (Б. Боулби, Э. Эриксон, М.И. Лисина, Д.Б. Эльконин, О.А. Карабанова тата ыт те.). Ку процесра тĕпре ачан аслисемпе туйăмлă хутшăнни пулать.

Ача ӳснĕçемĕн унпа çывăх çитĕннисен шучĕ нумайланса пырать. Вĕсемпе хутшăннă май ача хăрушсăрлăх тата юрату тупать. Тантăшĕсем ăна тĕнчене тĕпчеме, çĕнни уçса пыма хавхалантараççĕ.

Программăна пурнăçа кĕртнĕ май ачасемпе шанчăклă, хавхалануллă хутшăну тытса пыни пур ӳсĕмре те пĕлтерĕшлĕ.

Харкам аталануллă хутшăнура педагог кашни ачан ӳсĕм тата харкам уйрăмлăхĕсене, характерне, йăлисемпе туртăмĕсене шута илет. Кун пек хутшăнура вăл чи малтан ачан харкамлăхне, унăн уйрăмлăхĕсемпе туртăмĕсене, ĕç сăлтавĕсене тимлет, ача хăйне хăтлă туйтăр, пултарулăхĕсем ăнăçлă аталанччăр, вĕсене пурнăçа кĕртме майсем анлăланччăр тесе тăрăшать. Çакă пурнăçлантăр тесен Оганизацинче те хăтлă та кăмăллă лару-тăру пулмалла, çитĕннисемпе ачасен пĕр-пĕрне шанмалла, кашни ача хăйне хăтлă туймалла, хăйĕн кăмăл-туйăмне ирĕклĕ палăртма, кăмăл туртăмĕсене тивĕçтерме пултармалла. Çакăн пек хутшăну унăн кăмăл-туйăм, мотиваци, пĕлӳлĕх уçлăлăхĕсене, харкамне пĕтĕмĕшле аталантармалли тĕп услови пулать.

Çак ӳсĕмшĕн ачан шырав-тĕпчев активлăхне аталантарма майсем туса пани уйрăмах пĕлтерĕшлĕ.

**Чи пěчěккисен ӳсěмě (2–12 уйăх)**

Пĕрремĕш çур çулта вĕренӳ ĕç-хĕлĕн тĕп задачисем çак условисене йĕркелессипе çыхăннă:

– ачан шанăç кăмăл-туртăмне унăн малашнехи (пурнăç тăршшĕпех) психика тата харкам аталанăвĕн тĕп условийĕ пек аталантарса пыни;

– харкама, çынсене, тĕнчене шанас тĕп туйăма аталантарни;

– пĕчĕк ачапа çитĕннисен туйăмлă (уйрăм лару-тăрура, харкам хутшăнура ) хутшăнăвне аталантарни;

– япала таврашне пĕлес активлăха, тĕпчев активлăхне аталантарни;

– ӳт-пĕве пиçĕхтерни.

Ку ӳсĕм тапхăрĕнче ача туйăмлă хутшăннă май унăн малашнехи аталану мехелĕ никĕсленет. Çак харкам характеристикăсем калапланассин никĕсĕ йĕркеленет: харкама хăтлă туйни, пуçарулăх, пĕлес туйăм, таврари çынсемпе кăмăллăн хутшăнни, вĕсене шанни.

*Социаллă хутшăну аталанăвĕн уçлăхĕнче*

Асли ачан ыттисемпе хутшăнас тата социаллă çыхăну туртăмне тивĕçтерет: ачана ăшă кулăпа пăхать, çепĕç сăмахсем калать; тирпейлĕн, сыхлануллă алă çине илет, ачашлать; вăл кулнине, пуплешнине хуравлать; ача пуçарăвне хавхалантарать. Ачана хăйне хăтлă туйма майсем туса парать, ăна ятран чĕнет, мухтать. Ача кăмăлсăррине шута илет, сăлтавне сирет (пиелет, тăхăнтарать, çитерет тата ыт. те), лăпланатарать.

Асли ачан пуплешĕвне аталанма пулăшать: режим саманчĕсене пурнăçланă май унпа калаçать; ачан хусканăвĕсене сăмахпа каласа пырать; япаласен, теттесен ячĕсене калать; туйăмлă вăйăсем йĕркелет; юрăсем юрлать.

*Пĕлӳлĕх уçлăхĕнче*

Асли ачана çĕнĕ кăмăл-туйăмсемпе пуянланма условисем туса парать. Унăн пĕлес килнине амалантарать. Вăл курма-илтме пултаракан уçлăха теттесем, тĕрлĕ капăшлă, калăпăшлă, тĕрлĕ фактурллă тата тĕрлĕрен янракан, тĕрлĕ тĕслĕ япаласем хурать. Ача виçĕ уйăх тултарсан аллине тетте тыттарать, ачана алă çинче çĕклесе çӳрет, таврари япаласене кăтартса вĕсен ятне калать.

*Ӳт-пӳ аталанăвěн уçлăхĕнче*

Асли ачана ӳсме, сывлăхне çирĕплетме, мышцисен тонусне, хусканăвĕсене аталантарма майсем туса парать. Апатланăвне, тĕрĕс режимне, уçăлса çӳрессине йĕркелет, гимнастика тутарать, массаж тăвать.

Иккĕмĕш çур çулта тĕп задачăсен шутĕнче çак условисене тăвасси пулать:

– ачан пĕлӳлĕх, япаласене тытас, вĕсемпе аппаланас активлăхне аталантарни;

– çитĕннисемпе ĕçлĕ лару-тăрусенче хутшăнни;

– пуплевне аталантарни;

– ачана ӳнер тата илемлĕх ĕç-хĕлне явăçтарни;

– ачан харкама пăхас малтанхи хăнăхăвĕсене аталантарни;

– ӳт-пĕвне пиçĕхтерни.

*Социаллă хутшăну аталанăвĕн уçлăхĕнче*

Асли ачан хутшăнас тата социаллă çыхăнура пулас туртăмне тивĕçтерет: тĕрлĕ япалапа усă курса ачапа вылять, вăйăра аслипе ача хăтланăшĕсемпе активлăхĕ черетленсе пымалла. Çитĕнни япаласемпе мĕн тумалли тĕслĕхне кăтартать, ачана хăй тĕллĕн вăйă-тĕпчев йĕркелеме япала-аталану хутлăхне йĕркелет. Ачан хутшăнас тата япаласене тытса аппаланас пуçарулăхне хавхалантарать.

*Обществăри хутшăну аталанăвĕн уçлăхĕнче*

Педагог ачан хăйне хăтлă туяс, хăйне хăй кăмăллă йышăнас туйăмне аталантарма майсем туса парать: ачана тĕкĕр умне йăтса пырать, хăйĕн сăн-сăпатне, тумтирне тимлеттерет; ачана хăйĕн ăнăçăвĕсене тимлеттерет, мухтаса хăй уншăн савăннине палăртать.

Асли ачан ыттисемпе интересленес, вĕсене кăмăллă йышăнас мехелне аталантарма майсем туса парать. Пĕр-пĕринпе хутшăнма хăрушсăрлăх талккăшĕ йĕркелет. Ăна тĕрлĕ япалапа пуянлатать. Ачасен çак уçлăхри активлăхне, вĕсем пĕр-пĕринпе мĕнле интересленнине, çыхăнса хутшăннине сăнать, ачасене ятран чĕнет. Пулса иртекен ĕçсене сасăласа пырать.

Ку ӳсĕм шайĕнчи ача хальлĕхе тепĕр ача интересĕсене ăнланаймасть, хăйĕн теттисемпе пайланаймасть, ыттисен теттисене илмелле маррине ăнланаймасть. Ку ӳсĕм тапхăрĕнче ачаран çак хăнăхусене ыйтмаççĕ. Аслин тĕллевĕ – хирĕçекен ачасен тимлĕхне ытти интереслĕрех объектсем тата ĕçсем çине куçарса пулма пултарас хирĕçӳлĕхсене сиресси.

Асли çавăн пекех ачан харкам хăйне пăхас туртăмне тытса пырать, хăй тĕллĕнлĕхне аталантарать: ачана хăй тĕллĕн кашăк тытнишĕн, турилккерен апат çинĕшĕн, чей чашкинчен ĕçме хăтланнишĕн мухтать.

*Пĕлӳлĕх уçлăхĕнче*

Асли ачан пĕлес туйăмне аталантармалли майсем туса парать. Ачана тавралăха тишкерме, тĕпчеме, тĕрлĕ эксперимент тума май пур (пайсем çине салатма, детальсене уйăрма-пуçтарма, купалама, тĕрлĕ сасă кăларма) япаласемпе пуянлатать. Вĕсем тĕрлĕ калăпăшлă, капашлă пулма пултараççĕ. Япаласен çийĕ, тĕсĕ тĕрлĕ пулма пултарать (йывăç, пластмасс, хут, пир, губка, çăм, вĕрен тата ыт. те). Çак япаласем ачана вĕсен тĕрлĕ пахалăхĕпе паллашма, унăн асне аталантрма май параççĕ. Сасă кăларакан теттесемпе япаласем (шакăртма, шăнкăрав тата ыт. те) ачана сăлтав тата мĕн хыççăн мĕн пынин (следстви) çыхăнăвĕсене курма вĕрентсе пыраççĕ.

Куллен уçăлса çӳренĕ чухне асли ача мĕнпе интересленнине, çут çанталăк объекчĕсемпе еплерех кăсăкланнине сăнать. Хăй те ачапа хавхаланса интересленнине, тĕлĕннине кăтартать. Ача тимлекен япаласен ячĕсене каласа хăй те унпа пĕрле кăсăкланнине, тĕлĕннине палăртать. Ачапа пĕрле чул таткисене, çулçăсене, чечексене тата ыт. те сăнать.

*Пуплев аталанăвĕн уçлăхĕнче*

Ачапа çыхăннă-хутшăннă май асли ăна хăйĕн кăмăлне, шухăш-туйăмне, интересĕсене палăртма – çавна май ăна калаçса кайма хавхалантарать. Вăл пепке мĕн тăвасшăн пулнине ăнланма тăрăшать. Ача мĕн каласшăн тата мĕн ыйтасшăн пулнине хусканусемпе кăтарать. Хутшăнура тата вăйăра асли ачана пуплеве ăнланма хистет. Çитĕнни хăйĕн тата ачан ĕçĕсене, хусканăвĕсене сăмахпа сăнлать, таврари япаласен ячĕсене калать, ача-пăча сăввисене вулать, юрăсем юрлать, ӳкерчĕксем кăтартать, унта мĕн ӳкернине каласа парать. Сăвă-юрăллă, хускануллă вăйăсем йĕркелет.

*Ӳнерпе илемлĕх аталанăвĕн уçлăхĕнче*

Педагог япалапа талккăш хутлăхĕ йĕркеленĕ май ăна кирлĕ хатĕрсемпе, япалсемпе тата материалсемпе тултарать: музыка инсруменчĕсемпе, картинăсен репродукцийĕсемпе, хутпа, пурăсемпе, кăранташсемпе, сăрăсемпе тата ыт. те.

Асли ачасене музыка хайлавĕсен фрагменчĕсене итлеттерет. Ача-пăча музыка инструменчĕсем мĕнле янранине кăтартать. Ачасене кĕвĕ майăн хускалма тата ташлама хавхалантарать. Вĕсемпе пĕрле картинăсем сăнать, пуканесемпе, пӳрне теттесемпе кĕске инсценировкăсем кăтартать. Ачасем валли вĕсен умĕнче ӳкерсе хăйсене те ӳнер ĕç-хĕлне хутшăнма хистет.

Ачасене пур материалпа та хăйсен туйăмĕсене палăртма, япаласемпе экспериментсем тума майсем туса парать: инструментсемпе тĕрлĕ сасă кăларма, пурăсемпе тата кăранташсемпе çырма, сăрăсемпе сăрлама аппалантарать.

*Ӳт-пӳ аталанăвĕн уçлăхĕнче*

Асли ачан пĕтĕм хускану аталăнăвĕ валли майсем туса парать, пахалăхлă апатлану йĕркелет, кун йĕркине тытса пырать (вăхăтра çывăрттарни, куллен уçă сывлăшра пулни), хушăран-хушă массаж тăвать.

Ку тапхăрата уйрăмах ачасен шултра тата вĕтĕ моторикине аталантарассине тимлемелле.

*Шултра моторика уçлăхĕнче*

Ачан ирĕклĕ хускану активлăхне, пӳлĕмре хăй тĕллĕн куçас мехелне, пĕрремĕш утăмсем тăвас ăнтăлăвне аталантарма май паракан хăрушсăрлăх япала талккăш уçлăхне йĕркелет.

Ачан хускану аппаратне тата унăн талккăш координацине аталантарас тесен, ăна талккăшра хăй тĕллĕн куçма, тӳрĕ тăма вĕрентни пĕлтерĕшлĕ. Ачан тĕп шултра хусканăвĕсене харкам траекторипе аталантарма майсем туса памалла. Ачасенчен ытларахăшĕ хаваслансах (активлă) упаленеççĕ. Анчах хăш-пĕрисем çак тапхăра сиктерсе урăхла та аталанаççĕ.

Харкам тĕллĕн тăрас хăнăху та тĕрлĕ ачан тĕрлĕ ӳсĕмре (10 уйăхран пуçласа çулталăк çурăччен е тата ытларах та) калăпланать. Çине тăрсах ачана васкатма хăтланни, тулăксăр хистени ăна сиен кӳме пултарать.

*Вĕтĕ моторика уçлăхĕнче*.

Педагог ача талккăшне тĕрлĕ материалтан тунă (йывăç, пластмасс, пир, çăм тата ыт. те), тĕрлĕ капашлă тата калăпăшлă япаласемпе пуянлатать. Вĕсене тытса пăхнă, хыпашланă май ачан вĕтĕ моторики аталанать. Кăранташсемпе пурăсемпе аппаланни те ачан вĕтĕ моторикине аталантарма пулăшать.

**Кěçěннисен ӳсěмě (1–3 çул)**

**Социаллă хутшăну аталанăвĕ**

Социаллă хутшăну аталанăвĕн уçлăхĕнче вĕренӳ ĕç-хĕлĕн тĕп задачисем çак условисене йĕркелессипе çыхăннă:

– ачапа аслисен хутшăнăвне малалла аталантарни,

– ачапа ытти ачасен хутшăнăвне малалла аталантарни,

– ачан вăййине малалла аталанатарни,

– ачан харкама пăхас хăнăхăвĕсене малалла аталантарни.

Педагог ачана активлă калаçма хавхалантарса унăн хутшăну тата социаллă çыхăну туртăмне тивĕçтерет. Вăл ачан пуплев аталанăвне искусствăлла васкатма ăнтăлмасть, унпа тĕрлĕ япалапа усă курса вылять, Вылянă май асли хăйĕн активлă хусканăвĕсене ачаннипе черетлесе пырать, япаласемпе мĕн тумаллин тĕслĕхĕсене кăтартать. Харкам тĕллĕн выляма-тĕпчеме май паракан япала аталантару талккăшне йĕркеленине асра тытса педагог ачан хутшăнури тата япаласемпе аппаланас пуçарăвне ырлать, хавхалантарса пырать.

Асли ачан хăйне хăтлă туяс, хăйне кăмăллă йышăнас туйăмне аталантарма майсем туса парать: ăна тĕкĕр патне йăтса пырать, хăйĕн сăн-сăпатне, тумтирне тимлеттерет, пепкене хăйĕн ăнăçăвĕсене асăрхама пулăшать, унăн пуçарулăхне, вăл тĕрлĕ ĕçре çине тăнине ырласа тăрать.

Педагог ачан ыттисемпе интересленес, вĕсене кăмăллă йышăнас кăмăл-туйăмне аталантармалли майсем туса парать: ачасене пĕр-пĕринпе çыхăнса хутшăнма хăрушсăрлăх уçлăхĕ йĕркелет, ăна тĕрлĕ япалапа пуянлатать, ачасем çак уçлăхра мĕн таран активлă пулнине сăнать, вĕсем пĕр-пĕринпе интересленнине, хăйсене ăшпиллĕн тытнине ырлать, вĕсене ятран чĕнет, таврара мĕн пулса иртнине сасăласа пырать. Çак ӳсĕмре ачасем хутшăнура кăтартакан тĕрлĕ туйăмне (савăнăç, тарăху, пăшăрхану тата ыт. те) сасăласа палăртни пĕлтерĕшлĕ.

Педагог ачан кулленхи тĕрлĕ лару-тăрура хутшăнас тата харкама пăхас хăнăхăвĕсене харпăрлас хăйтĕллĕнлĕхне малалла тытса пырать.

*Социаллă хутшăну тата тантăшсен хутшăнăвĕн аталанăвĕнче*

Педагог ачасен тĕрлĕ вăйăра тата кулленхи лару-тăрура ирĕклĕн йĕркелекен хутшăнăвне сăнать, хирĕçӳсем тухсан тӳрех хутшăнма васкамасть; ачасен социаллă çыхăнăвĕсенче палăракан туйăмĕсене тимлет; кӳрентерсен ачасене лăплантарать, вĕсене хăйсен хăш хăтланăшĕсем ыттисене кӳрентерме пултарнине ăнлантарать.

Асли ачасенче хаваслă кăмăл-туйăм вăратакан лару-тăру йĕркелет, мĕнле лару-тăру тата мĕнле хăтланăшсем çĕкленӳллĕ туйăм (савăнăç, тав туйăмĕ, кăмăл тулни тата ыт. те) çуратма пултарнине ăнлантарать. Çапла майпа ачасем хăйсен тата таврари çынсен хăтланăшĕсем ыттисен кăмăл-туйăмне мĕнле витĕм кӳнине ăнланма вĕренеççĕ.

*Вăйă аталăнăвĕнче*

Педагог тивĕçлĕ вăйă уçлăхĕ йĕркелет. Кирлĕ чухне вăл ачасене тĕрлĕ вăйă сюжечĕсемпе паллаштарать, ансат вăйă ĕçĕсене (пуканесене тăрантарни, кастрюльте апат пăтратни, ытти тĕрлĕ вăйă ĕçĕсене) кăтартать. Улăштару япалсемпе усă курса вĕсене ансат вăйă ĕçĕсене харпăрлама пулăшать. Ачана вăйăсенче тĕрлĕ роль (амăшĕ, хĕрĕ-ывăлĕ, врач тата ыт. те) выляма хавхалантарать. Темиçе ачапа ансат сюжетлă вăйăсем йĕркелет.

*Социаллă тата туйăмлă аталанура*.

Педагог ачана Организацире хăнăхма пулăшать. Ку ĕçе, ачасем хăйсен çывăх çыннисемпе тачă çыхăнинне шута илсе, ашшĕ-амăшне е тăванĕсене явăçтарать. Вăл ачапа чи малтан ашшĕ-амăшĕ е çывăх çыннисем умĕнче паллашать, унпа ырă хутшăну пуçарса ярать. Хăнăху тапхăрĕнче педагог ача хăйне мĕнле туйнине сăнасах тăрать, ашшĕ-амăшĕсемпе куллен çыхăну тытать. Ачана майĕпен, васкатмасăр хăй еккипе Организаци режимне тата талккăшне хăнăхма май парать.

Ача ыттисемпе паллашать. Педагог ăна кирлĕ чухне пулăшать, тантăшĕн ятне калать, малтанхи вăхăтра хăйпе юнашар лартать. Çавăн пекех, кирлĕ пулсассăн педагог ачана Организацин талккăшĕпе, унти материалсемпе паллаштарать, ăна хăй валли ĕç тупма пулăшать. Педагог ачасен харкама пăхас хăйтĕллĕнлĕх туртăмне тытса тăрать (тумланма, çăвăнма ирĕк парать, пулăшать), кулленхи ĕç-хĕле пурнăçлама хавхалантарать, хутшăну этикет правилисемпе паллаштарать, тирпейлĕхе вĕрентет.

**Пĕлӳлĕх аталанăвĕ**

Пĕлӳлĕх аталанăвĕн уçлăхĕнче **вĕренӳ ĕç-хĕлĕн тĕп задачисем** çак условисене йĕркелессипе çыхăннă:

– ачасене таврари тата тĕнчери пулăмсемпе, япаласемпе паллаштарни, вĕсемпе усă курма вĕрентни;

– пĕлӳ тĕпчев активлăхне, пĕлӳлĕх пултарулăхне аталантарни.

*Таврари çут çанталăкпа паллаштарас ĕçре*

Педагог ачасене ушкăнпа уçăлса çӳренĕ чухне, вăйăсемпе занятисенче, таврари япалсемпе, пулăмсемпе, вĕсен пахалăхĕсемпе паллаштарать, мĕн тума кирлине ăнлантарать; тетте ĕç хатĕрĕсемпе (савук, кĕреçе тата ыт. те) ĕçлеме вĕренме пулăшать.

*Пĕлӳ-тĕпчев активлăхне, ăс-тăн пултарулăхне аталантарас ĕçре*

Педагог ачасен ытларах пĕлес кăмăлне амалантарать, вĕсене тĕпчев ĕç-хĕлне хутшăнма хавхалантарать. Ку тĕллевпе пуян япала-аталану уçлăхне йĕркелет, ăна тивĕçлĕ япаласемпе тултарать. Кун валли кил-тĕрĕшри япаласемпе усă курма пулать: касрюльсем, куркасем, кĕленчесем, карçинккасем, мăйăрсем, йĕкелсем, хăйăр, шыв тата ыт. те. Асли ачасем таврари çут çанталăкпа мĕнлерех интересленнине тимлĕ сăнать. Вĕсен ыйтăвĕсене тимлет. Хатĕр хуравсем пама васкамасть, ачасемпе пĕрле тĕлĕнет, савăнать.

**Пуплев аталанăвĕ**

Пуплеве аталантарас ĕçре ***вĕренĕвĕн тĕп задачисем*** шутĕнче çак условисене йĕркелесси пулать:

– кулленхи пурнăçра ачасен пуплевне аталантарни;

– ятарласа йĕркеленĕ занятисемпе вăйăсенче ачасен пуплевне тĕрлĕ енлĕн аталантарни.

*Кулленхи пурнăçра ачасен пуплевне аталантарас ĕçре*

Педагог ачасем хăйсене мĕнле туйнине, вĕсен кăмăл-туйăмĕсемпе интересĕсене, ыйтăвĕсене тимлет. Ачасене чăтăмлăн итлет, мĕн каласшăн пулнине ăнланма тăрăшать. Çавна май ачан пуплев активлăхне тытса пырать, Асли ачан йăнăшĕсене ятарласа кăтармасть, анчах вăхăтра тӳрлетсе тĕрĕссине калать. Педагог тĕрлĕ лару-тăрăва ачасемпе диалог йĕркелеме усă курать, вĕсене пĕр-пĕринпе хутшăнма условисем туса парать. Вăл ачасене хавхаланса пуплеме хистекен ыйтусем парать. Кулленхи пурнăçри лару-тăру пулăмĕсене ăнлантарать. Ачапа унăн кулленхи пурнăçĕнчи кăсăклă самантсемпе пулăмсем, опычĕпе интересĕсем çинчен калаçать. Ачасене пĕр-пĕринпе хутшăнма, хăйсен кăмăлне палăртма, мĕн те пулин каласа пама хистет.

*Пуплеве тĕрлĕ енлĕн аталантарас ĕçре*

Аслисем ачасене кĕнекесем вуласа параççĕ. Унта мĕн ӳкернине ăнлантараççĕ, сăвăсем пăхмасăр калама хавхалантараççĕ, пуплев вăййисем йĕркелеççĕ, сăмах ăславлăхне амалантараççĕ. Ачасен словарьне пуянлатас, вĕсен грамматика тата сасă хăнăхăвĕсене аталантарас, пуплевĕн планлас тата йĕркелес функцийĕсене аталантарас тĕлллевпе ятарлă вăйăсемпе занятисем йĕркелеççĕ.

**Ӳнерпе илемлĕх уçлăхĕ**

Ӳнерпе илемлĕх аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– ачасен тавралăх илемне курас мехелне аталантарни;

– ачасене ӳнер ĕç-хĕлĕсене явăçтарни;

– ачасене кĕвĕ культурине явăçтарни;

– ачасене театрализаци ĕç-хĕлне явăçтарни

*Ачасен тавралăх илемне курас мехелне аталантарас ĕçре*

Педагогсем ачасене хитре япаласене, çут çанталăк, ӳнер хайлавĕсен илемне тимлеттереççĕ; курни-илтнишĕн хумханас, хĕпĕртес-хурланас туйăмсене амалантараççĕ, хăйсене те харкам туйăмĕсене палăртма хавхалантараççĕ.

*Ӳнер ĕç-хĕлĕсене явăçтарас ĕçре*

Аслисем тĕрлĕ материалпа – сăрăсемпе, кăранташсемпе, пурăсемпе, пластилинсемпе, тăмпа – экспериментсем ирттерме анлă майсем туса параççĕ; ӳнер ĕç-хĕлĕн тĕрлĕ ансат мелĕпе паллаштараççĕ; ачасен ăславлăхне, шухăш вĕçевне ырлаççĕ.

*Кĕвĕ культурине явăçтарас ĕçре*

Педагог Организацири ушкăн пӳлĕмĕсенче кĕвĕ уçлăхне йĕркелет, кĕвĕ ӳнерне кулленхи пурнăçа кĕртет. Ачасене музыка хайлавĕсен сыпăкĕсене, тĕрлĕ музыка инструменчĕсен янравне итлеме, инструментсемпе тата янракан япаласемпе экспериментсем тума майсем туса парать.

Çитĕннисем ачасемпе пĕрле юрăсем юрлаççĕ, вĕсене кĕвĕ майăн хускалма хавхалантараççĕ, кĕвĕ-çемĕ ача чунне хускаттăр тесе тăрăшаççĕ.

*Театрализаци ĕç-хĕлне явăçтарас ĕçре*

Аслисем тĕрлĕ вăйăра ачасене театрализаци мелĕсемпе паллаштараççĕ. Ачасене унччен илтнĕ юмахсене, сăвăсене выляса кăтартаççĕ, театр постановкисене пăхма майсем туса параççĕ. Пĕчĕккисене хăйсене те мехел çитнĕ таран инсценировкăсене явăçтарма тăрăшаççĕ, хăйсем курнă инсценировкăсем çинчен калаçтараççĕ.

**Ӳт-пӳ аталанăвĕ**

Ӳт-пӳ аталанăвĕн уçлăхĕнче ***вĕренӳ ĕç-хĕлĕн тĕп задачисем*** шутĕнче çакăн валли условисем тăвассипе çыхăннисем те пур:

– ачасен сывлăхне çирĕплетесси, сывă пурнăç йĕркин пахалăхĕсене харпăрлама пулăшасси;

– хускану активлăхĕн тĕрлĕ тĕсне аталантарасси;

– хăрушсăрлăх тыткаларăш хăнăхăвĕсене калăпласси.

*Ачасен сывлăхне çирĕплетес, сывă пурнăç йĕркин пахалăхĕсене харпăрлама пулăшас ĕçре*

Педагогсем тĕрĕс режим йĕркелеççĕ, ачасене харкам тасалăх правилисене тытса пыма хăнăхтараççĕ, сывлăхшăн мĕн усăллă, мĕн сиенлĕ пулнине ансаттăн ăнлантараççĕ.

*Хускану активлăхĕн тĕрлĕ тĕсне аталантарас ĕçре*

Аслисем Организаци çурчĕн пӳлĕмĕсенче те, тулаш территорийĕнче те талккăш уçлăхне ачасен хускану туртăмĕсене тивĕçтерме, вĕсен координацине, вăр-варлăхне, вăйне аталантарма май паракан тивĕçлĕ хатĕрсемпе усă курса йĕркелеççĕ;

Ачасен хускану активлăхне тивĕçтерекен, вĕсен вăр-варлăхне, хускану координацине, ӳт-пĕвне тĕрĕс тытассине аталантаракан, хаваслантарма май паракан шавлă вăйăсем иртереççĕ.

Ачасене вĕтĕ моторикăна аталантарма пулăшакан япаласемпе выляма явăçтараççĕ.

*Хăрушсăрлăх хăнăхăвĕсене калăплас ĕçре*

Аслисем Организацире хăрушсăрлăх ушкăнне йĕркелеççĕ, ачасене хăйсен пурнăçне тата сывлăхне сиен кӳме пултаракан хăтланăшсене асăрхаттараççĕ. Анчах та хăрушсăрлăх ыйтнине тивĕçтерни ачасен активлăхне путармалла мар. Вĕсене таврари тĕнчене хавхаланса тĕпчеме чăрмантармалла мар.

**2.2.2. Шкул умĕнхи ӳсĕм**

**Социаллă хутшăну аталанăвĕ**

Социаллă хутшăну аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– хăйне тата ыттисене ăшпиллĕн йышăнассине аталантарни;

– ачасен социаллă тата хутшăну, вăл шутра информаци-социаллă ăслай-хăнăхăвĕсене аталантарни;

– вăйă ĕç-хĕлне аталантарни.

*Хăйне тата ыттисене ăшпиллĕн йышăнассине аталантарас ĕçре*

Çитĕннисем ачара унăн хăйне хăтлă туяс, хăйĕн мехелне, хăй маттур пулнине, ыттисем ăна юратнине ĕненес кăмăл-туйăмне калăплаççĕ. Ачара харкам тăнăçлăх туйăмне аталантараççĕ. Ачана хăйĕн чăнлăхсемпе ирĕксем, яваплăхсем (хăйĕн курăмĕ пулни; выляма-хутшăнма юлташсене, теттесене, ĕç-хĕлĕсене суйлама пултарни; унăн хăйĕн япалисем пулни) пулнине ăнланма пулăшаççĕ.

Çитĕннисем ачана таврари çынсене ăшпиллĕн йышăнма вĕренме майсем туса параççĕ. Ыттти ачасемпе тата çитĕннисемпе вĕсен хăш наци çынни пулнине, мĕнле чĕлхепе калаçнине, мĕнле тĕне ĕненнине, мĕнле ӳсĕмре пулнине, ар уйрăмлăхĕсене пăхмасăр çураçуллă хутшăнма вĕрентеççĕ. Ытти çынсен харкам тăнăçлăхĕ, вĕсен шухăш-кăмăлне, туйăмне, курăмĕсене хисеплеме вĕрентеççĕ.

*Социаллă тата хутшăну, вăл шутра информаци-социаллă ăслай-хăнăхусене аталантарас ĕçре*

Ачасен мĕн пĕчĕкрен ыттисемпе хутшăнас туйăм пысăк. Пĕрремĕш социаллă опыт ачасем çемьере, кулленхи пурнăçра, тĕрлĕ çемье пулăмĕсене хутшăнса харпăрлаççĕ. Çемьен пурнăç йĕрки, пахалăхĕсем ачан социаллă хутшăну аталанăвĕшĕн çав тери пĕлтерĕшлĕ.

Çитĕннисем Организацире ачасене ыттисемпе пĕрле хутшăнса ĕçленин ырлăхне ăнланма харкам аталантару хутшăнăвĕ йĕркелесе, вĕсене тĕрлĕ пулăмра хутшăнтарса, пĕрлĕлĕхлĕ ĕç планласа-йĕркелесе анлă майсем туса параççĕ. Çакă ачасен харкам яваплăх туйăмне, ытти çынсемшĕн тата пĕрлĕхлĕ ĕçшĕн яваплăх туйăмне, пĕрлĕхлĕ ĕç-хĕле ĕçтешсемпе калаçса-татăлса, вĕсен шухăшĕпе ĕçĕсене шута илсе йĕркелемеллине ăнланма пулăшать.

Çитĕннисем ачасене ыттисен кăмăл-туйăмне, пăшăрханăвĕсене курма-туйма, харкам пăшăрханăвĕсене палăртма вĕренсе пыма пулăшаççĕ.

Ачасемпе пурнăçри, калав-юмахсенчи тĕрлĕ лару-тăрăва, унта çăткăнлăх, тӳркăмăллăх, суялăх, усаллăх, ырăллăх мĕнле палăрнине сӳтсе явса *ырри* тата *усалли* ăнлавсене уçăмлама пулăшаççĕ. Çавна май, ачасене кăмăл-сипет правилисемпе нормисене харпăрлама условисем туса параççĕ.

Çитĕннисем ачасене хăйсен опычĕ шайĕнче харкам кăмăл-туйăмне, пăшăрханăвне, курăмне хăйсем пултарнă пек палăртма майсем туса параççĕ.

Çак майсем ачасен пуплевне, хутшăну пултарулăхне аталантарас ĕçре тĕпре тăраççĕ. Çакă вĕсен сăмах йышне анлăлатать, вĕсен хăйсен шухăшне çыхăнуллă палăртас, хăйсем çине яваплăх илес ăслай-хăнăхăвĕсене аталантарать.

Çитĕннисем вĕсен ĕç-хĕлĕпе, кăмăл-туйăмĕпе, туртăмĕсемпе интересленни, вĕсене хăйсен вăй-халне ĕненме, шанма вĕрентет.

Пĕрлĕхлĕ ĕçе йĕркелеме-хутшăнма, тĕслĕхрен ĕç-хĕле планлама, унăн шалашĕпе кирлĕ хатĕрĕсем суйлама май пурри, ачасене малашне общество пурнăçне харкам тĕллĕн хутшăнма хатĕрлет.

Çитĕннисем ачасен социаллă хăнăхăвĕсене аталантарма пулăшаççĕ: хирĕçÿллĕ лару-тăрура тӳрех хутшăнмаççĕ, ачасене хирĕçĕве хăйсем тĕллĕн татса пама ирĕк параççĕ. Кирлĕ чухне çеç пулăшаççĕ. Çитĕннисем ачасене ансат кăмăл-сипет правилисене, килти, урамри хăрушсăрлăх правилисене харпăрлама пулăшаççĕ. Ачасене таврари çут çанталăка, этем хăй аллипе тунă япаласене упрама, яваплă пулма вĕренме условисем туса параççĕ. Çавăн пекех ачасене хăрушсăрлăх тыткаларăш правилисене хăйсен тата ытттисен тĕслĕхĕсем çине тайăнса, вăл е ку пулăмсемпе ĕçсене ăнлантарса пулăшаççĕ.

*Вăйă ĕç-хĕлне аталантарас ĕçре*

Çитĕннисем ачасене ирĕклĕ выляма условисем туса параççĕ. Сюжетлă-рольлĕ, дидактикăллă, тата вăйăллă ĕç-хĕл йĕркелеççĕ, ачасене унта хутшăнма хавхалантраççĕ. Ачасен вăйăри ăславлăхне ырлаççĕ. Тĕрлĕ ĕç-хĕл тĕсĕсенче, режим саманчĕсене пурнăçланă чухне дидактика вăййисемпе, вăйă мелĕсемпе усă кураççĕ.

Программа Организацие ачасен социаллă хутшăну аталăнăвне йĕркелессин меслечĕсемпе формисене суйлама ирĕк хăварать. Çавăн пекех вариативлă вĕренӳ программисемпе усă курма та ирĕк пур.

**Ăс-тăн аталанăвĕ**

Пĕлӳлĕх аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– ачасен пĕлес, интересленес активлăхне, пултарулăхне аталантарни;

– таврари чăнлăх çинчен мĕн пĕлнине аталантарни.

*Ачасен пĕлес, интересленес активлăхне, пултарулăхне аталантарас ĕçре*

Çитĕннисем япалапа пуян талккăш йĕркелеççĕ. Ачасен нумай пĕлес кăмăлне, йăлтах тĕпчес, тĕрлĕ материалсемпе экспериментсем ирттерсе туртăмне ырлаççĕ.

Ачан чи кĕçĕн ӳсĕмренех тĕпчев активлăхĕ, таврари япаласемпе, вĕсен пахалăхĕсемпе интересленесси палăрать. Виçĕ-пилĕк çулсенче вара унăн таврапĕлӳлĕх уçлăхĕнчи пулăмсене курас-уçас, вĕсен çыхăну-хутшăнăвĕсене палăртас мехелĕ те пур.

Кулленхи пурнăçрах ача çут çанталăк объечĕсемпе – сывлăшпа, шывпа, вут-кăварпа, çĕрпе, çутăпа тата çут çанталăкри ытти чĕрĕ тата чĕрĕ мар тĕрлĕ объектпа хутшăнас-çыхăнас тĕлĕшпе тĕрлĕ енлĕ опыт пуçтарать. Ăна çут çанталăк пулăмĕсене сăнама, вĕсене тĕпчеме, экспериментсем ирттерме килĕшет. Вăл çут çанталăк пулăмĕсене ăнлантарса тĕрлĕ гипотеза калăплать, хăйĕн теорине йĕркелет. Çапла çут çанталăк ансат саккунĕсемпе паллашать, çут çанталăкри çыхăну-хутшăнусене ăнланма хăтланать.

Тĕрлĕ материалпа ĕçлеме, ансат опытсемпе экспериментсене хутшăнма май пурри ачан ăс-тăн тата кăмăл çирĕплĕхне аталантарс ĕçре пысăк пĕлтерĕшлĕ, çакă ăна тĕнчен пĕрлĕхлĕ ӳкерчĕкне курма пулăшать. Ача таврари тĕнчере çав тери нумай вăрттăнлăх пуррине, вĕсене уçса памаллине ăнланса пырать. Çапла вара ачана çут çанталăка малашне мĕн тĕлĕшĕнчен тĕпчемелли курăнма пуçлать, унăн хăйĕн пĕлĕвĕсене тарăнлатас, анлăлатас туйăмĕ çирĕпленсе пырать. Ачасен тĕпчев активлăхне тытса пынипе пĕрлех педагог пĕлӳлĕх вăййисем йĕркелет, ачасене тĕрлĕ аталантару хусканăвĕсемпе ăмăртусене явăçтарма тăрăшать. Тĕслĕхрен, лото, шашка, шахмат, калăплани тата ытти те.

*Таврари чăнлăх çинчен мĕн пĕлнине аталантарас ĕçре*

Педагогсем ачасене таврари тĕнчепе çут çанталăка, хăйпе ытти çынсене лайăхрах пĕлме, математика, экологи наукисен ансат ăнлавĕсене уçăмлама-харпăрлама майсем туса параççĕ. Çитĕннисем кĕнекесем вулаççĕ, калаçусем, эксркурсисем ирттереççĕ, ачасемпе пĕрле тĕрлĕ фильм пăхаççĕ, иллюстрацисем сăнаççĕ. Ачасене тин кăна пĕлнĕ пулăмсемпе событисем çинчен ыйтусем пама, вĕсене сӳтсе явма, гипотезăсем калăплама хавхалантараççĕ.

Социокультура хутлăхне ăнкарса пынă май ачасем урамсен ячĕсемпе, кил-çуртсемпе, организацисемпе, вĕсем мĕн тума кирлипе, транспортпа, çулçӳрев хăрушсăрлăхĕн правилисемпе, çынсен тĕрлĕ профессийĕсемпе паллашаççĕ.

Обществăра йышăннă нормăсемпе правилăсене, пахалăхсене харпăрласси ачасемшĕн харкам пурнăçĕ, унти лару-тăру, вĕсене сӳтсе явни урлă ăнăçлăрах пулса пырать.

Ачасен пĕлӳлĕх аталанăвĕшĕн ирĕклĕ вăйă питех те пĕлтерĕшлĕ. Ачасен кăмăлне тата мĕнле выляс туртăмне шута илсе аслисем вĕсене вăйăра тĕрлĕ роль пама, кирлĕ чухне сюжетăн тĕрлĕ вариантне, вăл шутра историпе тата культурăпа, çынсен социумри хутшăну правилисемпе çыхăннисене те, хăйсене шутласа аталантарма условисем туса параççĕ. Кулленхи пурнăçри хутшăнура, аслисене сăнаса ача хăйĕн математика пултарулăхĕсене аталантарать: шутлав, хисеп çыншăн мĕн тери пĕлтерĕшлине ăнланса пырать. Таврари япаласен калăпăшĕ, капашĕ, йывăрăшĕ çинчен; вăхăт тата талккăш, саккун тата тытăм çинчен пĕлӳсем туянать.

Çак ĕçе пур кăмăлтан хутшăннă май ача шкулчченех математика ăнлавĕсене харпăрласа пырать.

Шкулчченхи ӳсĕмре тавралăхри шут-хисеп пулăмĕсене ăнланни ачасене малашне шкулта тата пурнăç тăршшĕпех математикăна ăнăçлă вĕренсе пыма пулăшать.

Çавăнпа та шут-хисеп вăрттăнлăхĕсене харпăрласси вĕренĕвĕн малтанхи тапхăрĕнчех савăнăçлă, пур кăмăлтан пулса пымалла.

Математика никĕсне палăртнă чухне кашни уйрăм ачан мехелĕ тата туртăмĕ расна пулнине, çавăна май вĕсем шут-хисеп вăрттăнлăхĕсене харпăрласси те тĕрлĕрен пулса пынине шута илмелле.

Программăри вĕренӳ уçлăхĕн интеграци принципĕпе килĕшӳллĕн математика содержанийĕ программăн ытти пайĕсемпе çыхăнса-шайлашса тăмалла. Уйрăмах математика аталанăвĕ социаллă-коммуникативлă тата пуплев аталанăвĕсемпе çыхăнмалла. Ачан математика шухăшлавĕн аталанăвĕ вăл ытти ачасемпе тата аслисемпе конкретлă ситуацисенче хутшăннă май пулса пырать, амаланать.

Педагогсем кулленхи пурнăçри лару-тăрăва май пур таран математика аталанăвĕ валли усă кураççĕ. Тĕслĕхрен, япаласемпе пулăмсене ушкăнлаççĕ, ĕç йĕркине «малтан çак», «унтан çакă...» (вăхăт куçăмĕ, юмахсен сюжечĕсенчи ĕç-хĕл йĕрки тата ытти те) аталанăвне палăртаççĕ. Вĕсен талккăша йышăнас ăслай-хăнăхăвĕсене (малти, хыçалти, юнашар, сылтăмра, сулахайра тата ыт. те ) калăплаççĕ. Пур ĕç-пулăма та сăмахпа каласа ăнлантарса пыраççĕ.

Математика элеменчĕсене музыка, ташă, спорт занятисене те кĕртме пулать. Юрă-кĕвĕ занятийĕсенче ташă ритмне харпăрланă чухне, ӳт-пӳ хăнăхтарăвĕсене тунă чухне ачасем шутлама вĕренеççĕ, вĕсен талккăш координацийĕ аталанать. Çак тĕлллевпе педагог ачасемпе пĕрле математика пĕлĕвĕсене сасăлантарса пырать. Тĕслĕхрен, «икĕ алă», «икĕ ура», «мăшăршарăн тăрăр» тата ытти те, «пĕрремĕш, иккĕмĕш тесе шутлăр», «командăра тăваттăн вылятпăр», «кĕвĕçемĕн хусканусем тăватпăр: пĕрре, иккĕ, виççĕ», «çавракан тăратпăр» тата ытти те.

Математика элеменчĕсем ачасен ӳкерчĕкĕсенче (капăшсем, тĕрĕсем), купаланă-йăваланă чухне тата ытти ăславлă ĕçĕсенче те пулма пултараççĕ.

Педагог ачасене тивĕçлĕ сăмах-ăнлавсемпе усă курма тимлеттерет (çаврака, пысăк, пĕчĕк, спираль пек – шуй (улитка) çурчĕ çинчен; тăваткал, виçкĕтеслĕ – чӳречеллĕ çурт çинчен тата ыт. те.)

Ачасен талккăшри ориентаци (сулахай, сылтăм, малалла, хыçалалла тата ыт. те); япалсене танлаштарас, уйăрас, ушкăнлас, шутпа пысăкăш йĕркине ăнланас; тĕрлĕ шайлашăва палăртас (пысăк – пĕчĕк, ансăр – сарлака, вăрăмрах – кĕскерех, çăмăлрах – йывăртарах тата ыт. те); вăхăта тытăмлакан тĕп ăнлавсемпе (малтан – кайран, ĕнер – паян – ыран, уйăхсемпе кунсем ячĕсем); уйăхсен, çулталăк вăхăчĕсен, талăк вăхăчĕсен ячĕсене тĕрĕс калас пултарулăх аталанать. Ачасем геометри капăшĕсем, япаласемпе объектсен паллисем çинчен (çаврака, кĕтеслĕ, çавăн чухлĕ енлĕ), геометри фигурисем (куб, цилиндр, шар) çинчен пĕрремĕшле пĕлӳ туянаççĕ.

Ачасем числосене сăмахпа мĕнле палăртмаллине вĕренеççĕ. Тĕрлĕ объектсене (япаласем, сасăсем тата ыт. те) вуннă, çирĕм тата ытларах та таран (ачасен харкам уйрăмлăхĕнчен килет) шутлама пуçлаççĕ.

Япаласен шутне хисеппе мĕнле палăртнине ăнланма пуçлаççĕ. Хисеппе шута, вăрăмăшне, йывăрăшне тата укçа шутне палăртма пулнине, хисеп (число) кодировка тата маркировка мелĕ пулнине (телефон номерĕ, почта номерĕ, автобус маршучĕн номерĕ) ăнланса пыраççĕ.

Ачасен «пысăк», «пĕчĕк», «тан», ăнлавсемпе усă курасси, шайлаштарасси (мĕнле тăтăш, мĕнле нумай, мĕн чухлĕ нумай), пуплевре геометри ăнлавĕсемпе усă курасси (виçкĕтеслĕх, тăваткал (квадрат), куб, шар, цидлиндр, пăнчă, ен, кĕтес, талккăш) аталанать.

Пысăках мар, ултă-вунă объект таранччен кĕрекен пĕрлĕхе куçпа виçсе йышăнас пултарулăх аталанать.

Математика пĕлӳ-ăслайĕсемпе кулленхи пурнăçри лару-тăрура (тĕслĕхрен, чей чашăкне миçе кашăк сахăр ярать), тĕрлĕ вĕренӳ ĕçĕ-хĕлĕнче (тĕслĕхрен, кубиксене пĕр тан валеçсе пама) усă курас пултарулăх аталанать.

Шутлама, танлаштарма, ушкăнлама, кăларса хума тивĕçлĕ шут-хисеп хатĕрĕсем пурри ачасен математика аталанăвĕн ăнăçлăхне самай ӳстерет.

Программа Организацие ачасен ăс-тăн аталăнăвне йĕркелессин меслечĕсемпе формисене суйлама май парать. Çавăн пекех вариативлă вĕренӳ программисемпе усă курма та ирĕк пур.

**Пуплев аталанăвĕ**

Пуплев аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– чĕлхе тата пуплев культурин никĕсне калăплани, ачан пуплевне пур енлĕн аталантарни;

– ачана илемлĕ литературăпа паллаштарни, вулав культурине явăçтарни.

*Чĕлхе тата пуплев культурин никĕсне калăплас, ачан пуплевне пур енлĕн аталантарас ĕçре*

Ачан пуплевне аталантарасси вĕсен ытти çынсемпе хутшăнăва кĕрессипе, итлеме пĕлнипе, калакан пуплевне йышăнма, хăйĕн шухăшне тивĕçлĕ кăмăл-туйăмпа палăртассипе, урăхла каласан унăн социаллă хутшăну аталанăвĕпе тачă çыхăннă.

Пуплевĕ туллин аталанни шкулчченхи ачана хутшăнусем йĕркелеме, хăйĕн кăмăл-туйăмĕсемпе ыттисемпе пайланма пулăшать. Çакă пĕр-пĕрне ăнланма, хирĕçӳллĕ лару-тăрăва татса пама, пуплев ĕçĕсене йĕркелеме май парать.

Пуплев тĕп хутшăну хатĕрĕ пулса ачана калаçусенче, вăйăсенче, тĕрлĕ проектра, спектальсенче, занятисенче тата ыт. те хутшăнса хăйĕн харкамлăхне кăтартма май парать. Педагогсен ачасене тĕрлĕ ĕç-хĕл тĕсĕсенче хутшăнма хавхалантармалла. Тĕслĕхрен, ача-пăча ӳкерчĕкĕсене, калав-юмахсене сӳтсе яваççĕ тата ыт. те.

Пуплеве харпăрлани (монолог тата диалог тĕсĕсене) хăйне уйрăм процесс мар. Вăл хутшăну процесĕнче пулса пырать: ачасем (хăйсем хушшинче е аслисемпе) хăйсене кăсăклантаракан пулăма, япаласене, хăйсем хутшăнакан ĕçсене сӳтсе явнă май. Çапах та ачасен пуплевне калăплас, аталантарас тĕлĕшпе ятарлă ĕçлени-тимлени питех те пĕлтерĕшлĕ. Çапла вара ачасен пуплев аталăнăвне хавха кӳни кулленхи педагогика ĕç-хĕлĕнче пур вĕренӳ уçлăхĕсенче тĕп витерекен принцип пулмалла.

Çитĕннисем ачасен пуплев культурине; сăнарлă палăртуллă, грамматика тĕлĕшĕнчен вырăнлă, тĕрĕс пуплев калăплас; фонетика сисĕмне, сасă, сăмах тĕрĕс калас ăслай-хăнăхусене калăплама тата аталантарма майсем туса параççĕ. Сăвăсем, хăвăрткаларăшсем, тасакаларăшсем, юрăсем пăхмасăр каланине ырлаççĕ. Пуплев вăййисем йĕркелеççĕ, сăмах ăславлăхне амалантараççĕ.

Педагог ачана хăй таврашĕнчи пурнăçра тĕл пулакан пулăмсенчен чĕлхепе çыхăннисене уйăрса илме, пуплев тытăмĕн уйрăм пайĕсене чухлама, вĕсене ăса хывма, вĕсемпе активлă усă курма вĕрентессине ятарласа тимлет. Çавăн пекех пуплевре чĕлхен тĕрлĕ майĕпе усă курма вĕрентессине те ятарласа сăнаса пырать. Çак тĕллевпе тĕрлĕ хăнăхтару тутарать.

Ачан çыхăнуллă калу-пуплевĕн аталанăвĕ пуплев тытăмне, функцийĕсене ăнкарма пултарни уншăн малашне пуплев ĕç-хĕлĕн ытти тĕсĕсене (вулав, çыру) харпăрламалли никĕс пулса тăрать. Ачасен пуплевне аталантарнă май педагог вĕсем сăмах, сасă çинчен пĕлнине тарăнлатать, сăмахсен сасă тишкерĕвне тăвас ăслайне çивĕчлетет. Ача предложени çинчен малтанхи пĕлӳ туянать. Вĕсен предложенисене тишкерес ăслай калăпланса пырать. Çавна май малашне вулама-çырма вĕрентессин никĕсĕ хывăнать.

*Ачана илемлĕ литературăпа паллаштарас, вулав культурине явăçтарас ĕçре*

Ачасен ăнланас мехелне аталантарас тĕллевпе çитĕннисем вĕсене кĕнекесем вуласа параççĕ, вуланин содержанине пĕрле аса илеççĕ, сӳтсе яваççĕ. Вулама пултаракан ачасене ырласа хăйсем тĕллĕн вулама хавхалантараççĕ.

Педагог ачасене литература хайлавĕсен жанр уйрăмлăхĕсемпе паллашма, палăртуллă сăмаха асăрхама, унăн текстри пĕлтерĕшне ăнланма пулăшать. Хайлавсенче çырса кăтартнă çынпа çын хушшинчи кăткăс хутшăнусене, геройсен хăталанăшĕсен уçăмлă тата пытарăнчăк сăлтавĕсене ăнланассине тарăнлатма пулăшать.

Ачасен пуплевпе кулленхи хутшăнура усă курас пултарулăх активлă аталанать. Çавăн пекех пуплевпе пĕлӳлĕх-шырав, ӳнерпе илем, социаллă хутшăну тата ытти аталану тĕсĕсенче усă курасси анлăланать.

Аслисем *мĕншĕн?*, *хăçан?* ыйтусене хуравласа ачасене кулленхи пулăмсен йĕркине, вĕсен пĕрпеклĕхĕпе уйрăмлăхĕсене, çыхăну уйрăмлăхĕсене тимлеттерсе, ачасем палăртнă идейăсене аталантарса, сăмахпа хушса вĕсене пуплевпе пĕлӳлĕх, шыравлăх аталанăвĕнче усă курма хавхалантараççĕ. Тĕслĕхрен, ача: «Пăхăр-ха çак йывăçа», – тет. Педагог ăна: «Ку хурăн, пăх-ха унăн папкисем тулнă, часах пĕрремĕш çулçăсем тухаççĕ», – тесе хуравлать.

Пуплевĕ çителĕклĕ аталанайман ачасене çитĕннисем ыйтусене сăмахпа кăна мар, пит-куç вылявĕпе, хусканусемпе тата ятарлă хатĕрсемпе усă курса хуравлама ирĕк параççĕ.

Организацири аталантаруллă япала хутлăхĕнче ачасен тĕрлĕ литература изданийĕсемпе ирĕклĕ усă курма май пурри; вĕсем валли хăйсен ӳсĕмне тивĕçлĕ кĕнеке пăхма, вулама ятарлă вырăн туса пани; хушма материалсем, тĕслĕ плакат, картинăсем, ӳкерчĕклĕ хайлавсен, литература хайлавĕсемпе сăвă-юрă пуххисем тата ытти материал пулни ачасен пуплевне аталанма пулăшать.

Программа Организацие ачасен пулев аталăнăвне йĕркелессин меслечĕсемпе формисене суйлама ирĕк хăварать. Çавăн пекех вариативлă вĕренӳ программисемпе усă курма та ирĕк пур.

**Ӳнерпе илемлĕх аталанăвĕ**

Ӳнерпе илемлĕх аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– ачасен таврари чăнлăх илемĕпе кăсăкланас туйăмне аталантарни, вĕсене ӳнерĕн тĕрлĕ тĕсĕпе, жанрĕпе (сăмах, кĕвĕ, сăнарлă ӳнер), вăл шутра халăх пултарулăхĕпе паллаштарни;

– ачасен кĕвĕ, илемлĕ литература хайлавĕсене, халăх сăмахлăхне йышăнас пултарулăхне аталантарни;

– тĕрлĕ ӳнер тата илем ĕç-хĕлне явăçтарни, ачасен хăйсен ăславлăх туртăмне, пуçарулăхне аталантарни.

*Ачасен таврари чăнлăх илемĕпе кăсăкланас туйăмне аталантарас, вĕсене ӳнерĕн тĕрлĕ тĕсĕпе, жанрĕпе (сăмах, кĕвĕ, сăнарлă ӳнер), вăл шутра халăх пултарулăхĕпе паллаштарас ĕçре*

Программа ӳнер тата илем аталанăвĕн вĕренӳ уçлăхне ачасене тĕнче илемне курса савăнма; ӳнерпе культурăна; сăнарлă ӳнер, кĕвĕ, литература ăславлă ĕç-хĕлне явăçтарнине те кĕртет.

Ачасене тĕнче илемне тĕрлĕ туйăм органĕсем урлă курма-йышăнма вĕрентмелле. Çитĕннисем ачасене сенсор опытне пухма; туйăм тĕнчине пуянлатма; çут çанталăк, таврари тĕнче илемне курса хавхаланма; хăйсен илемлĕ хайлавсемпе халăх сăмахлăхĕн персонажĕсемпе пĕрле кулянас, хавасланас мехелне аталантарса пыма майсем туса параççĕ. Çитĕннисем ачасене классикăлла литература хайлавĕсемпе, сăнарлă ӳнер, кĕвĕ, театр ӳнерĕпе, халăх сăмахлăхĕн хайлавĕсемпе паллаштараççĕ.

Ӳнер альбомĕсенчи иллюстрацисене сăнаççĕ. Çут çанталăка, музейсене экскурсисене тухса çӳреççĕ. Тивĕçлĕ содержаниллĕ фильмсем кăтартаççĕ. Çавăн пекех ӳнер тата илем информацийĕн ытти çăл куçĕсемпе усă кураççĕ.

Ачасен кĕвĕ, илемлĕ литература хайлавĕсене, халăх сăмахлăхне йышăнас пултарулăхне аталантарас ĕçре аслисем вĕсене хăйсен кăмăл-туйăмне ăславлăх ĕç-хĕлĕ урлă палăртма майсем туса параççĕ.

Ачасене ӳнер тата илем ĕç-хĕлĕн тĕрлĕ тĕсне, сюжетлă-рольлĕ тата режиссерла вăйăсене явăçтараççĕ. Хăйсем шутланине пурнăçлама тĕрлĕ хатĕрпе, материалпа, мелпе усă курма пулăшаççĕ.

Педагог ачана кашни ӳнерĕн хăйĕн сăнарлăх, илемлĕх мелĕсем пуррине; ӳнер тĕнчине курăмлă сăнарсем урлă кăтартса панине (унăн тĕп мелĕсем: тĕс, кĕвĕ, форма тата композици) ăнланма пулăшать. Ачана илеме курса ăнланас тата харпăр хăйĕн илемлĕх мехелне уçса парас пултарлăхне палăртма тивĕçлĕ майсем туса парать.

Сăнарлă ӳнер ĕç-хĕлĕнче (ӳкересси, йăваласси), сăнарлă ӳнерпе конструкци ĕç-хĕлĕнче çитĕннисем ачасене тĕспе экспериментсем ирттерме, тĕрлĕ композици шутласа калăплама, тĕрлĕ ӳнер техникине харпăрлама, тĕрлĕ материалпа, хатĕрпе усă курма сĕнеççĕ, пулăшаççĕ.

Педагог ачасене илемлĕ ӳнер хайлавĕсемпе кăсăкланма май паракан; вĕсен общество пурнăçĕнчи пĕлтерĕшне, кăмăл-сипет пахалăхне мĕнле ăнланнине тантăшĕсемпе тата çитĕннисемпе сӳтсе явма пулăшакан лару-тăру йĕркелет.

Ăстаçă ӳнер хайлавне мĕнле тунине сăнама, çав тĕллевпе усă куракан тĕрлĕ мелпе паллашма, тĕрлĕ материалăн тĕрлĕ пахалăхне асăрхама май парать.

Илемлĕ сăнар хайлас тĕллевпе харпăр хăй тĕллĕн тĕрлĕ мелпе усă курма хăнăхтарса пырать.

Кĕвĕ ĕç-хĕлĕнче (ташăсем, юрлани, музыка инструменчĕсемпе калани) пластика хатĕрĕсем, ритм, темп, сасă çӳллĕшĕпе вăйĕ урлă тĕрлĕ ӳнер сăнарĕ калăплама сĕнеççĕ, пулăшаççĕ.

Педагог ачан чун-чĕм культурин питĕ паха енне – юрă-кĕвĕ туйăмлăхне аталантарать. Ачана музыка пĕлĕвĕ панă май ăна кĕвĕ-юрă илемне чун-чĕререн ăнланса йышăнма, хăй пултарнă таран юрлама, ритмлă ташăсем ташлама, музыка инструменчĕсемпе усă курма, юрă-кĕвĕ хайлама вĕрентсе пырать.

Çитĕннисем ачасене театр ĕç-хĕлĕнче, сюжетлă-рольлĕ тата режиссерла вăйăсенче чĕлхе хатĕрĕсемпе, пит-куç вылявĕпе, хусканусемпе, интонаципе персонажсен характер уйрăмлăхĕсене, кăмăл-туйăмĕсене, пăшăрханăвĕсене кăтартма сĕнеççĕ, пулăшаççĕ.

Программа Организацие ачасен ӳнерпе илемлĕх аталăнăвне йĕркелессин меслечĕсемпе формисене суйлама ирĕк хăварать. Çавăн пекех вариативлă вĕренӳ программисемпе усă курма та ирĕк пур.

**Ӳт-пӳ аталанăвě**

Ӳт-пӳ аталанăвĕн уçлăхĕнче ***вĕренӳ ĕç-хĕлĕн тĕп задачисем*** çакăн валли условисем тăвассипе çыхăннă:

– ачасем сывă пурнăç йĕрки хакĕсене харпăрласа пыни;

– ача хăй ӳт-пĕвĕ, ӳт-мехелĕсем çинчен мĕн пĕлнине аталантарни;

– ача хускану опытне туянни тата хускану активлăхне аталантарни;

– уйрăм спорт тĕсĕсемпе паллашни, шавлă хускануллă правилăсемлĕ вăйăсем выляма вĕренни.

*Ачасем сывă пурнăç йĕрки хакĕсене харпăрласа пырас ĕçре*

Педагогсем ачасен хăйсен сывлăхĕшĕн яваплă пулас туйăмне аталантарма пулăшаççĕ. Вĕсем ачасене организмшăн мĕн усăллă, мĕн сиенлĕ пулма пултарнине каласа параççĕ. Сывă пурнăçăн ансат правилисемпе нормисене, вăл шутра тĕрĕс апатлану правилисемпе нормисене тытса пынин, сывлăха çирĕплетнин уссине ăнланма пулăшаççĕ. Аслисем ачасене хăйсен сывлăхне упрама май паракан усăллă, вăл шутра гигиена хăнăхăвĕсене те, калăплама пулăшаççĕ. Вĕсене сывлăха упрассипе çыхăннă тĕрлĕ мероприятие активлă хутшăнма майсем туса параççĕ.

*Ача хăй ӳт-пĕвĕ, ӳт-мехелĕсем çинчен мĕн пĕлнине аталанатарас ĕçре*

Аслисем ачасем хăйсен ӳт-пĕвĕ çинчен, хусканăвĕпе ĕçĕсем çинчен мĕн пĕлнине аталантарассине ятарласа тимлеççĕ.

Ачасен утас-чупас, хускалас, куçас туртăмне тивĕçтерес тĕллевпе çитĕннисем шалти пӳлĕмсенче те, тулаш территоринче те вырăнлă хатĕрсем вырнаçтарнă талккăш уçлăхне йĕркелеççĕ. Вăйăсем, ирĕклисене те правилăллисене те, выляттараççĕ. Ачасене хускалса хавасланмалли, вĕсен вăр-варлăхне, хускану координацине, вăйне, пластикине аталантарма, тĕревпе хускану системине калăплама май паракан занятисем ирттереççĕ. Ачасен хускануллă вăйăсем выляс, спорт снарячĕсем çинче ĕçлес, чупас, сикес, çӳлеллле хăпарас, перес туртăмне-кăсăклăхне тытса пыраççĕ. Вĕсене хускану координацине, вăр-варлăхне, пластикипе хăвăртлăхне, шултра тата вĕтĕ моторика аталанăвне пулăшакан ӳт-пӳ хăнăхтарăвĕсем тума хистеççĕ. Çав хусканусемпе хăнăхтарусем ачасен организмне сиен ан кӳччĕр тесе сăнаса тăраççĕ.

Çитĕннисем ачасемпе пӳлĕмре те, уçă сывлăшра та спорт вăййисем, спорт уявĕсем, физкультура занятийĕсем ирттереççĕ. Ачасене конькипе, йĕлтĕрпе, велосипедпа ярăнма, ишме тата ыт. майсем туса параççĕ, вĕсем тĕрлĕ спорт тĕсĕпе кăсăкланассине аталантараççĕ.

Программа Организацие ачасен ӳт-пӳ ааталăнăвне йĕркелессин меслечĕсемпе формисене суйлама ирĕк хăварать. Çавăн пекех вариативлă вĕренӳ программисемпе усă курма та ирĕк пур.

**2.3. Çитĕннисемпе ачасен хутшăнăвĕ**

Çитĕннисемпе ачасен хутшăнăвĕ ачан аталăнăвĕшĕн çав тери пĕлтерĕшлĕ, вĕренӳ ĕç-хĕлĕн пĕтĕм енĕсене витерĕнет.

Ача харкам ĕçре те, çитĕннисем пулăшнипе те таврари тĕнчепе паллашать, вылять, ӳкерет, çынсемпе хутшăнать. Пĕтĕм этемлĕх ĕç-хĕлĕсен, культура тĕслĕхĕсене явăçтарни те (пурнăç культури, тĕнчене тĕпчени, пуплев, хутшăну тата ыт. те), культура ăслай-хăнăхăвĕсене харпăрласси те аслисемпе тĕрлĕ ĕç-хĕлте хутшăннă май пулса пырать. Аслисемпе хутшăннă май, харкам тĕллĕн япаласен талккăш уçлăхĕнче ĕçленĕçемĕн ача культура ăслайĕсене харпăрланине культура практики тесе палăртаççĕ.Çак процесра педагогсем кирлĕ чухне ĕçтеш пек, кирлĕ чухне ертӳçĕ пек вырăнлă хутшăнса ачан ĕç-хĕлне сăлтавлассине аталантарса пырсан çеç, вăл пĕтĕмĕшле культура ăслайĕсене туллин харпăрлама пултарать.

Çак ĕçре хутшăну содержанипе хутшăну характерне мĕнле йĕркелени те пысăк вырăн йышăнать. Хутшăну содержанийĕ ача ыйтăвĕсен шайне тивĕçтерет пулсан, вăл çитĕннисене кăмăллать, вĕсемпе хутшăнма туртăнать, хутшăну ăнăçлăхĕ ӳсет.

Психологи тĕлĕшĕнчен килĕшӳллĕ, майлă хутшăну йĕркелени, пĕр-пĕрне ĕненсе хутшăнни, çитĕннисем ачасен нушисене тивĕçтерме тимлени, кĕçĕннисем аслисене хисплени вĕсен чи кирлĕ пахалăхсене аталантарма май парать: пултарулăх ĕçне туртăнни, пуçарулăх, харпăр хăй тивĕçлĕхне туйни, хăйне тивĕçлĕ пек хаклама вĕренни.

Организацире тата çемьере аслисемпе ачан ĕçтешле хутшăнăвĕсем вĕрентнипе вырăнлă черетленсе пыраççĕ. Ĕçтешле хутшăнусен тĕп характеристики – ачапа çитĕннисем ĕç-хĕл процессне пĕрле хутшăнни. Çитĕннисем лартнă тĕллевсене пурнăçлама ачасемпе пĕрле, ытларах чухне опытлăрах, пĕлекенрех ĕçтеш пек хутшăнаççĕ.

Ачан харкамлăхне амалантарма пулăшакан хутшăну йĕркелес тесен кашни валли психологи тĕлĕшĕнчен канăçлă лару-тăру тума тăрăшас пулать. Ачана унăн кăмăлне тивĕçтернине, уншăн пур майсемпе те тăрăшнине, ăна пурте юратса пахаланине туйса тăма майсем туса памалла. Асли кĕçĕннине пĕр-пĕр стандартпа килĕшÿллĕ калăплама хăтланмасть, ачапа унăн харкам уйрăмлăхĕсене, характерне, йăлисене, интересĕсемпе туртăмĕсене шута илсе, хисеплесе хутшăнать. Вăл ачапа пĕрле савăнать, пăшăрханать. Ăна йывăрлăхсенче пулăшать, хавхалантарать. Унăн вăййисемпе ĕçĕсене хутшăнать. Çитĕннĕ çын ачасене ытлашши вырăнсăр чарассинчен тата айăплассинчен тытăнса тăрать. Çакăн пек хутшăну ачара хӳтлĕх туйăмĕ çуратать, унăн харкамлăхне ăнăçлăн аталанма май парать, аслисене те кĕçĕннисемпе тăнăç хутшăну йĕркелеме май парать.

Ачан харкамлăхне хисеплесе хутшăнни унăн ырă енĕсене калăплама, аталантарма пулăшать. Вăл хăйне тата ыттисене хисеплеме вĕренет, мĕншĕн тесен ачапа аслисем мĕнле хутшăнни вăл харкама мĕнле йышăнассине, ыттисемпе мĕнле хутшăнассине питех те пысăк витĕм кÿрет. Хăйне юратсан, хисеплесе хутшăнсан, вăл харкама ытларах шанма пуçлать, йăнăшасран хăрамасть. Çитĕннисем ачана кирлĕ таран ирĕк парсан, ăна пулăшса пырсан, вăл хăй вăйне шанма пуçлать, йывăрлăхсенчен хăраса ӳкмест, çине тăрса вĕсене татса пама çул-йĕр шырать.

Çитĕннисем ачан харкмлăхне шута илсе хутшăнни, ăна тиркемесĕр йышăнни вырăнсăр чараксем лартасран, айăпласран хăтараççĕ. Ача вара хăйĕн йăнăшĕсене йышăнма хăрамасть. Аслипе кĕçĕнни пĕр-пĕрне шанса хутшăнни ачана кăмăл-сипет нормисене чунтан ĕненсе харпăрлама пулăшать.

Ача хăйĕн йышăнăвĕсемпе хăтланăшĕсемшĕн яваплă пулма вĕренсе пырать. Мĕншĕн тесен çитĕннĕ çын май пур чухне яланах ачана суйлама ирĕк парать. Ачан хăйĕн шухăшне уççăн калама, кăмăла кайнă ĕç-хĕл, ĕçтешсене суйлама май пурри унăн харкамлăхне аталантрама, хăй йышăнăвĕшĕн яваплă пулма вĕренме пулăшать.

Ача хăй тĕллĕн шутлама вĕренсе пырать. Мĕншĕн тесен аслисем ăна хăйсем шутланă пек тума хистемеççĕ, ачана хăй шутланă пек тума пулăшаççĕ. Çапла майпа вăл хăйĕн кăмăл-туйăмне кăмăл-сипет нормисемпе килĕшӳллĕ палăртма вĕренсе пырать. Ачана хăйĕн савăнни-хурланнине, пăшăрханăвĕсене ăнланма, вĕсене сăмахпа палăртма пулăшса çитĕннисем унăн харкам-туйăмне кăмăл-сипет нормисемпе килĕшӳллĕ палăртас ăслайĕсене калăпланма пулăшаççĕ.

Ача ыттисене ăнланма, вĕсемпе пĕрле савăнма-хурланма вĕренсе пырать. Мĕншĕн тесен вăл çак опыта аслисемпе хутшăннă май харпăрлать те хăйĕн кулленхи хутшăнăвне куçарать.

Педагогсем психика аталăнăвĕнче ачасем пĕр-пĕринпе тĕрĕс хутшăннине шута илсе вĕсене пĕр-пĕрне пулăшма, хĕрхенме, ыттисен кăмăл-туйăмне ăнланма хăнăхтараççĕ, тантăшĕсемпе хутшăннă чухне хăй шухăшне хăюллăрах хӳтĕлеме, вĕсемпе килĕшме, ыттисен интересĕсене уяма, харпăр сăмахне çрĕплетсе çине тăма вĕрентсе пыраççĕ. Çак тĕллевпе ачана ун таврашĕнчи çынсем çинчен, вĕсем мĕн кăмăлпа пурăнни çинчен ытларах каласа пама тăрăшаççĕ.

**2.4. Педагогика коллективĕпе ачасен çемйисен хутшăнăвĕ**

**Ашшĕ амăшĕсемпе (саккунлă представителĕсемпе) партнёрла килĕштерсе хутшăнассин тĕллевĕпе задачисем**

Çемье ачан чи кĕçĕн, кĕçĕн тата шкулчченхи ӳсĕмĕсенчи аталанăвне пысăк витĕм паракан пирвайхи социализацин тата вĕренĕвĕн институчĕ пулать. Çавăнпа шкул çулне çитменнисен вĕренӳ программисене пурнăçа кĕртекен педагогсен хăйсен ĕçĕнче çак факторсене шута илмелле: çемьери пурнăç условийĕ, çемье йышĕ, унăн йăли-йĕркипе хаклăхĕсем. Çавăн пекех педагогсен ашшĕ амăшĕсен (саккунлă представительсен) ачасене аталантарас тата ăс парас ĕçри пултарулăхĕсемпе çитĕнĕвĕсене те шута илмелле. Çемьепе тачă çыхăнса ĕçлени Организаци ĕçĕн ăнăçлăхне ӳстерет. Икĕ енĕ пĕр-пĕринпе диалогра пулсан кăна ача пурнăçăн урăх лару-тăрăвĕнче хăйне мĕнле тытнине пĕлме пулать. Çак информаци, ача çинчен нумайрах пĕлни, ашшĕ амăшĕсемпе (саккунлă представителĕсемпе) педагогсен партнёрла хутшăнăвĕн, вĕсем ачасене вĕрентес тата ăс парас ĕçре пĕр-пĕрне шанса, ĕненсе пĕрле тачă ĕçлессин никĕсĕ пулать.

Диалогра пурнăçри улшăнусене, вĕренӳ программисен тĕрлĕ варианчĕсене тата çемье ыйтăвĕсене те шута илес пулать. Педагог вĕренӳ тата ăспару ĕçĕнче ашшĕ-амшĕсен (саккунлă представительсен) юлташĕ пулса тăрать. Унăн вĕсен пурнăç условийĕсемпе çыхăннă задачисене ăнламалла, çитĕннĕ çынсемпе ĕçлемелли принципсене пĕлмелле: вĕренӳ процесне хутшăнакансене тиркесрен тытăнса тăни, кашнине хăй шухăшне калама май пани, пурнăç çине тĕрлĕрен пăхнине хисеплени, пĕлӳ илес туртăма тивĕçтерни.

Çемьепе вĕренӳ тата ăспару ĕçĕнче партнерла хутшăнни ачасене ăнăçлă аталантарма майсем уçса парать.

Ĕçтешле ăнланса хутшăнни икĕ енĕ те ачасен ăспарăвĕшĕн яваплă пулнипе çыхăнать. Çавăн пекех партнерла хутшăнни çемьепе Организаци пĕр-пĕрне хисепленине, вĕсен пĕр тĕллевсемех пулнине, çав тĕллевсене пĕрле килĕштерсе пурнăçламаллине пĕлтерет.

Партнерсем ăспарăвăн пĕтĕмĕшле тĕллевĕсемпе меслечĕсене килĕштерсе суйлани, вĕсене пĕрле килĕштерсе пурнăçлани, çемье тата çемье тулашĕнчи вĕренӳри вĕçе-вĕçĕнлĕхе тытса пыма, ик енĕн мехелне хушма, çăмăл мар ĕçре вăй-хăвата пĕрлештерме май парать.

Педагогпа çемье хушшинчи диалог уйрăмах ачан хăтланăшĕсем тата аталану тĕлĕшĕнчен мĕнле те пулин кăлтăксем пулсан пĕлтерĕшлĕ. Йывăрлăхсене пĕрле тишкерни вĕсен сăлтавĕсене вăхăтра палăртма, пĕр тăхтаса тăмасăр татса пама тивĕçлĕ çул-йĕр шырама май парать. Диалогра ашшĕ амăшĕсем (саккунлă представительсем) педагогпа вĕренӳ тата ăспару ĕçне мĕнле аванрах йĕркелесси пирки, Организаци тата çемье çак тĕлĕшпе мĕн тума пултарни çинчен канашлама пултараççĕ.

Педагогсем çемьене ача аталанăвĕнче пулăшса пыраççĕ, кирлĕ пулсан ытти специалстсемпе службăсене (психолог, логопед, дефектолог тата ыттисен канашĕсем) явăçтараççĕ.

Çапла майпа Организаци ачасен аталанăвĕнче сиксе тухакан кăлтăксемпе йывăрлăхсене малтанхи тапхăртах асăрхаттарма пултарать.

Хисеплени, пĕр пĕрне шанни-ĕнĕнни дилог ăнăçлăхăн никĕсĕ пулать.

Педагогпа ашшĕ-амăшĕсен (саккунлă представительсен) диалогĕ педагогика ĕç-хĕлне планланă чухне те кирлĕ. Педагогсем ачасен çемйинчи пурнăç йĕркине пĕлни вĕсене вĕренӳ задачисене ăнăçлăрах пурнăçлама май парать.

Педагогсен хăйсен те ашшĕ-амăшне (саккунлă представительсене) хăйсен ĕçĕ çинчен, ачасем Организацире хăйсене мĕнле тытни çинчен пĕлтерсе тăмалла. Ашшĕ-амăшĕ (саккунлă представительсем) яланах ачи Организацине ăнăçлă хăнăхса, аталанса пытăр тесен пĕрле мĕн тумаллине пĕлесшĕн.

Кун пек чухне хушăран хушă хутшăнни чăн-чăн партнёрла хутшăнăва куçать.

Организаци ашшĕ-амăшне (саккунлă представительсене) вĕренӳ ĕçĕнче те, уйрăм занятисенче те активлă хутшăнма сĕнме пултарать. Ашшĕ-амăшĕ (саккунлă представительсем) Организаци пурнăçне хăйсен ятарлă пĕлӳ-ăслайне кӳме пултараççĕ: ачасене хăйсен ĕçне чĕнеççĕ, вĕсем валли инсцинировкăсем лартаççĕ, музейсемпе спектакльсене пĕрле çӳреççĕ, территорине тасатма, çӳп-çап пуçтарма пулăшаççĕ, ачасен экскурсине илсе кайма хутшăнаççĕ.

Проект ĕçĕ те ашшĕ-амшĕсене (саккунлă представительсене) явăçтарма анлă майсем туса парать. Ашшĕ-амăшĕ (саккунлă представительсем) проект планланă-хатĕрленĕ ĕçе те, уявсене те хутшăнаççĕ. Çавăн пекех вĕсем хăйсем планласа, хăйсен вăйĕпе ятарлă мероприятисем те ирттерме пултараççĕ. Организаци ашшĕ-амăшĕсем (саккунлă представительсем) хăйсем мĕн шутланине пĕр-пĕринпе сӳтсе явнине, çемьесем пĕр-пĕрне пулăшнине ырлать.

**2.5. Сывлăх тĕлĕшĕнчен кăлтăк пур ачасемпе тӳрлетӳ тумалли ĕçĕн программи**

Саплаштару ушкăнсенче сывлăх тĕлĕшĕнчен кăлтăк пур ачасемпе пурнăçламалли вĕренӳ программин пĕтĕмĕшле калăпăшне палăртнă чухне ачасен ӳсĕм уйрăмлăхĕсене, вĕсен аталанăвĕн тĕп енĕсене, шкулчченхи вĕренӳ уйрăмлăхĕсене шута илеççĕ. Вăл шута тĕрлĕ ача-пăча ĕç-хĕлне (вăйă, хутшăну, пĕлӳ, тĕпчев, продуктивлă ĕç-хĕл, музыка, ӳнер тата ыт. те) тумалли вăхăт, ӳт-пӳ тата психика тĕлĕшĕнчен кăлтăк пур ачасен ятарлă квалификациллĕ тӳрлетĕвне тĕрлĕ вăхăтра йĕркелени те кĕрет: режим саманчĕсенче, ачасен харкам ĕç-хĕлĕнче, ачасен çемйипе хутшăннă май.

Шкулчченхи вĕренӳ программине пурнăçа кĕртекен Организацинчи саплаштару ушкăнсенче вĕренӳ программисене пурнăçлас тĕлĕшпе лартакан задачăсем шутне çаксем кĕреççĕ:

– ӳт-пӳ аталанăвĕн, ăс-тăн, кăмăл-сипет, ӳнерпе илем тата харкам пахалăхĕсене аталантарасси;

– вĕренӳ ĕç-хĕлĕн никĕсне калăпласси;

– сывлăха упрасси тата çирĕплетесси;

– ачасен ӳт-пӳ тата психика аталанăвĕн кăлтăкĕсене тӳрлетесси;

– сывлăх тĕлĕшĕнчен кăлтăк пур ачасем валли те, ытти йĕркеллĕ аталанакан ачасем валли те, вĕсен ашшĕ-амăшĕ (саккунлă представительсем) тата педагогика коллективĕ валли те хальхи вăхăт ыйтнине тивĕçтерекен аталантаруллă япала талккăш хутлăхне йĕркелесси;

– ачасен пĕтĕмĕшле культурине калăпласси.

Тӳрлетӳ-аталантарӳ ĕçĕ сывлăх тĕлĕшĕнчен кăлтăк пур ачасен ятарлă вĕренӳ нушисене, психологипе медицина тата педагогика комиссийĕн пĕтĕмлетĕвне шута илсе йĕркеленет.

Саплаштару ушкăнĕсенче вĕренӳ процесне йĕркеленĕ май çак позицисене тĕпе хумалла:

1) шкулчченхи вĕренӳ организацисен специалисчĕсен (учитель-логопед, учитель-дефектолог, педагог-психолог) воспитательсен, хушма пĕлӳ паракан педагогсен сывлăх тĕлĕшĕнчен кăлтăк пур ачасемпе ĕçлессин йĕркин тата содержанин регламенчĕ;

2) тьютор ĕçĕн содержанипе регламĕнчĕ;

3) шкулчченхи вĕренӳ организацийĕн психологи, медицина тата педагогика консилиумĕн ĕçĕн содержанийĕпе регламенчĕ.

Саплаштару ушкăнсенче сывлăх тĕлĕшĕнчен кăлтăк пур ачасем валли шкулчченхи вĕренĕвĕн ансатлатнă тĕп вĕренӳ программи пурнăçа кĕрсе пырать.

Саплаштару ушкăнсенче икĕ программа вăйра. Сывлăх тĕлĕшĕнчен кăлтăк пур ачасем валли шкулчченхи вĕренĕвĕн тĕп вĕренӳ программи çинче никĕсленсе çак ачасен психофизика аталанăвне, вĕсен харкам мехелне шута илсе ансатлатнă вĕренӳ программи (инклюзивлă вĕренӳ программи) калăплаççĕ. Ку программа ачасен кăлтăкĕсене тӳрлетме, вĕсене социумра хăнăхма пулăшмаллла. Ушкăнри ытти ачасем шкулчченхи вĕренĕвĕн тĕп вĕренӳ программипе вĕренсе пыраççĕ.

Ансатлатнă вĕренӳ программине калăпланă чухне çакна шута илмелле:

– ача харкамлăхне унăн ӳсĕмĕпе, ӳт-пӳ тата психика уйрăмлăхĕсемпе шайлашуллă вĕренӳ тата ăспару меслечĕсемпе усă курса калăплани;

– сывлăх тĕлĕшĕнчен кăлтăк пур ачасене кирлĕ пек аталанса пыракан тантăшĕсемпе пĕрле вĕренме вырăнлă пулăшу вĕренӳ хатĕрĕсемпе тата педагогика мелĕсемпе усă курса воспитательсен, педагог-психологсен, учитель-логопедсен, учитель-дефектологсен пĕрлĕхлĕ ĕçне йĕркелеме тивĕçлĕ условисем туса пани;

– пĕтĕм ача-пăча ĕç-хĕлне тата кулленхи лару-тăрăва йĕркеленĕ, мĕне те пулин татса панă, ĕçĕн результатне палăртнă, планланă, ĕç программине пурнăçланă, ĕç результатне пахаланă-хакланă чухне ачан харкамлăхне аталантарассине шута илни.

Ача садне çӳреме пуçласан пĕр уйăх хушши пурте, вăл шутра сывлăх тĕлĕшĕнчен кăлтăк пур ачасем те, педагогика тата психологи диагностикине тухаççĕ.

Ача аталанăвне тĕрĕсленин результачĕсемпе ансатлатнă вĕренӳ программине калăпланă чухне усă кураççĕ.

Ансатлатнă вĕренӳ программинче сывлăх тĕлĕшĕнчен кăлтăк пур ачасемпе ятарласа ĕçлемелли ĕç-хĕлсен формисемпе тĕсĕсене, кашни ачан ĕç калăпăшĕпе содержанийĕ мĕнле пулмаллине, мĕнле ятарлă психологипе педагогика технологийĕсемпе, вĕренӳпе меслетлĕх материалĕсемпе, техника хатĕрĕсемпе усă курмаллине, тьютор ĕçĕн шалашне палăртаççĕ.

Ансатлатнă вĕренӳ программине сӳтсе явма та, пурнăçлама та ачан ашшĕ-амăшне (саккунлă представительсене) явăçтараççĕ.

Программа тытăмне ачасен психофизика аталанăвĕпе мехелне, кăлтăксен тытăмĕпе йывăрăшне шута илсе тӳрлетӳ программисен тивĕçлĕ модулĕсене сывлăх тĕлĕшĕнчен кăлтăк пур ачасемпе мĕнле ĕçлемеллине палăртнă меслетлĕх сĕнĕвĕсен комплексне те кĕртеççĕ.

Сывлăх тĕлĕшĕнчен кăлтăк пур ачасемпе ансатлатнă вĕренӳ программисем тăрăх ĕçлесси çакна шута илсе йĕркеленет:

– кашни тапхăртах ашшĕ-амăшĕсен (саккунлă представительсен) хутшăнăвĕн уйрăмлăхĕсемпе шалашне;

– организацийĕн сотрудникĕсем хушшинчи хутшăнăвăн уйрăмлăхĕсемпе шалашне;

– сывлăх тĕлĕшĕнчен кăлтăк пур ачасемпе ĕçлес формăсемпе меслетсене суйламалли технологисене шута илмеллине;

– сывлăх тĕлĕшĕнчен кăлтăк пур ача ыттисемпе пĕрле вĕрентессин тапхăрĕсемпе малалла куçма хатĕррине палăртмалли критерисене, саплаштару ушкăнĕсенче ачана тухăçлă аталанма тата ăнăçлă хăнăхма условисем епле йĕркеленине.

Вĕренӳ программисене еплерех пурнăçа кĕртсе пынине шайлаштарасси шкулчченхи вĕренӳ организацийĕн психологи тата медицина, педагогика консилиумĕн ларăвĕсенче пулса пырать. Унта вĕренӳ программине пурнăçлама хутшăнакан пĕтĕм педагог тата специалистем хутшăнаççĕ.

**3. ЙĚРКЕЛӲ ĚÇĔН ПАЙĔ**

**3.1. Ачасене аталанма май паракан психологипе педагогика условийĕсем**

Программăра ачана хăйĕн ӳсĕм, харкам мехелĕсемпе интересĕсене шута илсе кирлĕ пек психологи тата педагогика условийĕсем йĕркелеме палăртнă:

1. Çитĕннисемпе ачасен ***харкам аталăнăвне амалантаракан хутшăну-çыхăну***. Çакă кашни ачанах ĕç-хĕл, ĕçтеш, ĕç хатĕрĕсем тата ыт. те суйлама май паракан лару-тăру йĕркелессипе çыхăнать; çĕнĕ пĕлӳ тата пурнăçра кирлĕ хăнăхусем харпăрласси унăн харкам опычĕ çинче никĕсленмелле.

2. ***Педагогика хаклавĕшĕн ориентир – ачан ăнăçу кăтартăвĕсем*** пулмалла. Урăхла каласан ачан хальхи тата малтанхи çитĕнĕвĕсене танлаштармалла, унăн харкам хаклав пултарулăхне ырламалла.

3. ***Вăйă ĕç-хĕлне*** ача аталанăвĕшĕн пĕлтерĕшлĕ фактор пек ***калăпламалла***. .

4. Ачан ӳт-пӳ, социаллă, хутшăну, пĕлӳлĕх, пуплев, ӳнер тата илем аталанăвне ăнăçлă йĕркелеме тата унăн харкамлăхне упраса хăварма пулăшакан ***аталантаруллă вĕренӳ уçлăхне йĕркелени***.

5. ***Репродуктивлă тата продуктивлă ĕç-хĕлсем шайлашăнса пыни***: ача-пăча тĕпчев, ăславлăх ĕç-хĕлĕсен культурăллă формисемпе тĕслĕхĕсене харпăрлас тĕлĕшпе йĕркеленĕ ĕç-хĕлсем; пĕрлĕхлĕ, харкам тĕллĕн, хускануллă тата хусканусăр активлăх формисем.

Ăспару ĕçĕн тухăçлăхĕпе ăнăçлăхĕ педагогика ĕç-хĕлне уçăмлă тĕллевлĕн, çирĕп планпа, вĕçе-вĕç çыхăнтарса пынинчен килни. Ăспару ĕç-хĕлĕ çут çанталăк йĕркипе, этем аталанăвĕн хăй майлăхĕпе килĕшсе тăни, çакă ачан уйрăмлăхĕсене шута илсе ăна пур енлĕн килĕшӳллĕ пĕрпĕтĕмлĕхре аталанма май пани.

6. Шкулчченхи ачан пур енлĕ аталанăвĕнче ***çемье пайрăмĕ пĕлтерĕшлĕ*** пулни.

**Педагогсен професси шайĕ,** вĕсен професси компетенцийĕсем, вăл шутра хутшăну компетенципе ачасен ĕç-хĕлне сăлтавлама пултарни, çав вăхăтрах интернетпа хăрушсăрлăх тĕлĕшĕнчен аталанса пыни.

**3.2. Аталантаруллă япаласемпе талккăш хутлăхне йĕркелени**

Организацин аталантаруллă япаласемпе талккăш хутлăхĕ (пăхăр: 3.9. пай – нормативлă меслетлĕх докуменчĕсен списокĕ) Стандарт ыйтнине тата санитарипе эпидимиологи правилисене тивĕçтермелле.

Организацири аталантаруллă япаласемпе талккăш хутлăхĕ Программăна шут илсе калăпланă тĕп вĕренӳ программине пурнăçлама майсем туса памалла. Программăра аталантаруллă япаласемпе талккăш хутлăхне мĕнле йĕркелес тĕлĕшпе çирĕп требованисем лартман. Организаци Программăн тĕллевĕсемпе задачисем тата принципĕсем çинче никĕсленсе аталантаруллă япаласемпе талккăш хутлăхне хăй тĕллĕн йĕркелеме пултарать.

Аталантаруллă япаласемпе талккăш хутлăхне йĕркеленĕ чухне Организацин хăйĕн вĕренӳ ĕç-хĕлĕн, социокультура, экономика тата ытти условисен уйрăмлăхĕсене; усă куракан вариативлă вĕренӳ программисем ыйтнине; вĕренӳ ĕç-хĕлне хутшăнакансен (ачасемпе вĕсен çемйисем, педагогсем, организацири ытти сотрудниксем, сетьри çыхăнăва хутшăнакансем тата ыт. те) мехелĕсемпе туртăмĕсене шута илмелле.

Аталантаруллă япаласемпе талккăш хутлăхĕ – вĕренӳ уçлăхĕн пайĕ. Унта ятарласа йĕркеленĕ хутлăх (Организацири пӳлĕмсем, Программăна пурнăçлама май паракан ун таври территори), материалсем, хатĕрсем, электрон вĕренӳ ресурсĕсем кĕреççĕ. Çавăн пекех ачасен аталăнăвĕнчи кăлтăкĕсене тӳрлетме май паракан, шкулчченхи ачасен вĕренĕвĕпе ăспарăвĕнче, вĕсен сывлăхне упрас тата çирĕплетес ĕçре усă куракан хатĕрсем те.

Стандартпа килĕшӳллĕн аталантаруллă япаласемпе талккăш хутлăхĕн тĕрлĕ вариантне йĕркелме пулать. Анчах кун пек чухне Программăн тĕллевĕсемпе принципĕсене, пĕтĕмĕшле вĕренӳ программине пурнăçлама кирлĕ ӳсĕм тата ар уйрăмлăхĕсене шута илмеллине асра тытмалла.

Стандартпа килĕшӳллĕн Организацин аталантаруллă япаласемпе талккăш хутлăхĕ çаксене пурнăçлама май памалла:

– ачасен ӳт-пӳ тата психика сывлăхне, кăмăл-туйăм хăтлăхне упрасси тата çирĕплетессине, вăл шутра хутшăну социализаци уйрăмлăхĕпе интернет-ресурссен хăрушлăхĕсене шута илсе те; ачасен харкамлăх тăнăçлăхне, вĕсен кăмăл-туйăмне, туртăмĕсене хисеплессине; хăйсене тиркевсĕр хаклама, харкам мехелĕсемпе пултарулăхĕсене шанма вĕрентессине, вăл шутра ачасем пĕр-пĕринпе пĕрлĕхлĕ ĕçре хутшăнса-çыхăнса хутшăнассине те;

– организацири аталантаруллă япаласемпе талккăш хутлăхĕн вĕрентӳ мехелĕпе май килнĕ таран ытларах усă курассине;

– ачасене кирлĕ материалсем , активлăх тĕсĕсене, пĕрлехлĕ ĕç-хĕле тата тĕрлĕ ӳсĕмри ачасен хутшăнăвне хутшăнакансене, тĕрлĕ ушкăнри ачасемпе тата аслисемпе йĕркеленĕ хутшăнăва хутшăнакансене суйлама; çавăн пекех хăйсен кăмăл-туйăмне, шухăшĕсене палăртма май паракан вариативлă аталантаруллă вĕренӳ йĕркелессине;

– педагогсен кулленхи ĕç-хĕлне йĕркелеме, хăйсен профессионализмне пĕр вĕçĕм ӳстерме, аталантарма хавхалантаракан условисем тăвассине;

– шкулчченхи вĕренӳ уçăмлă, уçă пулмаллине; ашшĕ-амăшне (саккунлă представительсене) вĕренӳ ĕç-хĕлне явăçтармаллине; вĕсене ачисене вĕрентес, ăс парас, пепкисен сывлăхне упрас тата çирĕплетес ĕçре пулăшмаллине; вĕсене çемьери вĕренӳ пуçарăвĕсенче пулăшмаллине;

– вĕренӳ ĕç-хĕлĕсене ачасемпе çитĕннисен, кашни ачан харкам тăнăçлăхне, интересĕсемпе мехелĕсене, вĕсен аталану социаллă лару-тăрăвне, ӳсĕм тата харкам уйрăмлăхĕсене шута илсе (ачасен аталанăвне юри васкатма та, юри чарса пыма та юрамасть) калăпланă хутшăнăвĕ çинче никĕсленсе йĕркелессине;

– тĕрлĕ тĕне ĕненекен, тĕрлĕ социаллă сийсенчен тухнă, вăл шутра сывлăх тĕлĕшĕнчен кăлтăк пур ачасене те, Организацире пурнăçланса пыракан тĕрлĕ вĕренӳ программине пурнăçа кĕртсе пыма пĕр тан условисем туса парассине;

Аталантаруллă япаласемпе талккăш хутлăхĕ – вĕренӳпе ăспару тата сăлтавлас функцисене пурнăçлакан уçă система. Вăл хутлăх аталантаруллă пулмалла, хăй те куллен аталанса пымалла.

Организацин аталантаруллă япаласемпе талккăш хутлăхĕ ачан тĕрлĕ активлăхне тивĕçтерме пултармалла, вăл шутра ачасен социализаци уйрăмлăхĕсене асра тытса та: вăйăллă хутшăну, вăйă, пĕлӳлĕх, тĕпчев, хускану, конструировани; сăмах, кĕвĕ, ӳнер искусствисен хайлавĕсене йышăнни тата ыт. те., çак тĕллевпе кашни ачан тĕрлĕ тапхăрти туртăмĕсене, вĕсен сывлăхне упрасси-çирĕплетессине, кăлтăкĕсене тӳрлемелли майсене шута илсе.

Организацин аталантаруллă япаласемпе талккăш хутлăхне педагогсем кашни ачан харкамлăхне, унăн мехелĕсене, активлăх шайĕпе интересĕсене шута илсе унăн аталанăвĕн харкам траекторине калăплама йĕркелеççĕ.

Ку задачăна пурнăçлама аталантаруллă япаласемпе талккăш хутлăхĕ çакăн пек пулмалла:

*1) шалаш тĕлĕшĕнчен пуян* – унта тĕрлĕ категоринчи ачасен вăйă, пĕлӳлĕх, тĕпчев тата ăславлăх активлăхне тивĕçтерекен вĕренӳ хатĕрĕсем (вăл шутра техникăпа информаци хатĕрĕсем те), материалсем (вăл шутра усă курса юрăхсăра кăлармаллисем те), инвентарь, вăйă, спорт тата сывлăха çирĕплетмелли оборудовани, эксперимент тумалли материалсем, ачасен хускану активлăхне (вăл шутра шултра тата вĕтĕ моторикăна аталантараканнисем те), вăйăсемпе ăмăртусене хутшăнма кирлĕ хатĕрсем. Çак аталантаруллă япаласемпе талккăш хутлăхенче ачасем хăйсене хăтлă туймалла, хăйсен мехелĕсемпе пултарулăхĕсене кăтартма пултармалла.

*2) кирлĕ чухне улăштарма пулни* – вĕренӳри лару-тăрăва, ачасен интересĕсемпе мехелĕсем урăхланннине кура, улăштарма май пулмалла.

*3) нумай функциллĕ* – аталантаруллă япаласемпе талккăш хутлăхăн элеменчĕсемпе тĕрлĕ ача-пăча активлăхĕнче тĕрлĕрен усă курма май пулмалла. Тĕслĕхрен, ача-пăча сĕтел-пуканĕ, матсем, çемçе модульсем, ширмăсем, çут çанталăк материалĕсем.

*4) пурте усă курма май пурри* – тĕп ача-пăча активлăхне тивĕçтерекен теттесемпе, вăйăсемпе, материалсемпе тата пособисемпе пур вĕренекенсене те, вăл шутра сывлăх тĕлĕшĕнчен кăлтăк пур ачасене те, ирĕклĕ усă курма майсем туса памалла.

*5) хăрушсăр пулни –* аталантаруллă япаласемпе талккăш хутлăхĕн пур элеменчĕсемпе шанчăклă усă курма хăрушсăр пулмалла, вĕсем санитарипе эпидемиологи правилисемпе нормативĕсене, пушар хăрушсăрлăхĕн правилисене тивĕçтермелле.

Аталантаруллă япаласемпе талккăш хутлăхне проектланă чухне Стандартра палăртнă вĕренӳ уçлăхĕсенчи – социаллă хутшăну, пĕлӳлĕх, пуплев, ӳнерпе илем, ӳт-пӳ – вĕренӳ процесĕ пĕрлĕхлĕ пулмаллине шута илмелле.

*Социаллă хутшăну уçлăхĕнчи вĕренӳ ĕç-хĕлне йĕркелеме çакă кирлĕ:*

Ушкăнсен тата ачасен вĕренӳ ĕç-хĕлне йĕркелемелли ытти пӳлĕмсенче (музыка, спорт залĕсем, хĕллехи сад, изостуди, тата ыт. те) ачасене çитĕннисемпе те, тантăшĕсемпе те тĕрлĕрен ушкăнланса пĕрле хутшăнма тата ĕçлеме майсем туса параççĕ. Ачасен хăйсен интересĕсене кура выляма, тата вĕсемпе занятисем ирттерме пĕтĕм ушкăнпа та, пĕчĕк ушкăнсене те пуçтарăнма майсем пулмалла.

Ачасен Организацин инфраструктурин пĕтĕм объекчĕсемпе, çавăн пекех тĕп ача-пăча активлăхне тивĕçтерекен вăйăсемпе, теттесемпе, материалсемпе, пособисемпе инкексĕр, чăрмавсăр усă курма май пулмалла.

Организацири аталантаруллă япаласемпе талккăш хутлăхĕнче пур вĕренекен те, вăл шутра сывлăх тĕлĕшĕнчен кăлтăк пур ачасем те, хăйсене хăтлă туймалла.

Сывлăх тĕлĕшĕнчен кăлтăк пур ачасем валли Организацире вĕсене тĕрлĕ ĕç-хĕлте тăрăшма, тантăшĕсемпе хутшăнма-выляма май паракан ятарлă сĕтел-пукан пулмалла. Çак ятарлă оборудованине лартма Организацин пӳлĕмĕсенче вырăн çителĕклĕ пулмалла.

Организацири аталантаруллă япаласемпе талккăш хутлăхĕ сывлăх тĕлĕшĕнчен кăлтăк пур ачасене ӳт-пӳ тата психика тĕлĕшĕнчен аталанма, вĕсен сывлăхне упрама-çирĕплетме, кăлтăкĕсене тӳрлетме-саплаштарма кирлĕ условисем туса памалла. Çакăн валли ушкăнсен пӳлĕмĕсемпе ытти пӳлĕмсенче ачасене ирĕклĕ çӳреме çителĕклĕ вырăн пулмалла. Çавăн пекех пӳлĕмсенче ачасен хускану активлăхне тивĕçтерме ятарлă лаптăксем уйăрмалла: чупма, сикме, пеме, çӳлелле хăпарма тата ыт. те.

Организацире ачасен шултра моторикине тата хускану активлăхне аталантармалли оборудовани, инвентарь, материалсем; вĕтĕ моторикине аталантармалли материалсемпе пособисем пулмалла.

Организацире ачасен сывлăхне тĕрĕслемелли медицина процедурисем, тӳрлетӳ тата профилактика мероприятийĕсем иртермелли условисем тумалла.

Организицири аталантаруллă япаласемпе талккăш хутлăхĕ ачасене хăйсене кăмăл-туйăм тĕлĕшĕнчен хăтлă туйма, педагогика сотрудникĕсене тухăçлă ĕçлеме кирлĕ условисене тивĕçтермелле.

Аталантаруллă япаласемпе талккăш хутлăхĕ ачасен вăйă, пĕлӳ-тĕпчев ĕç-хĕлĕсене йĕркелеме кирлĕ условисене тивĕçтермелле.

Ку тĕлĕшпе ушкăнсен пӳлĕмĕсемпе территорине кĕрекен талккăша тĕплĕн шутласа йĕркелемелле. Унта ачасем тĕрлĕ вăйă, вăл шутра сюжетлă-рольлисене те, выляма пултарччăр. Çав пӳлĕмсенче сюжетлă-рольлĕ тата дидактика вăййисене выляма оборудовани, теттесем, материалсем, вăл шутра улăштару япалисем те, пулмалла.

Организацири аталантаруллă япаласемпе талккăш хутлăхĕ ачасен пĕлӳ-тĕпчев аталăнăвĕ валли кирлĕ условисене тивĕçтермелле. Çак тĕллевпе тĕрлĕ оборудованипе, информаци ресурсĕсемпе, ачасен пĕлӳлĕх ĕç-хĕлне йĕркелемелли приборсемпе тата материалсемпе тивĕçтернĕ пӳлĕмсемпе лаптăксем уйăрмалла – кĕнекесен кĕтесĕ, библиотека, хĕллехи сад, пахча, чĕрчунсен кĕтесĕ тата ыт.те.

Аталантаруллă япаласемпе талккăш хутлăхĕ ачасен ӳнер тата илем аталанăвĕшĕн кирлĕ условисене тивĕçтермелле. Организацири пӳлĕмсене тата территорине кĕрекен талккăша илемлетмелле; ачасен ӳнер, кĕвĕ, театр ĕç-хĕлĕсем валли ятарлă оборудованипе тата материалсемпе тивĕçтернĕ пӳлĕмсемпе лаптăксем уйăрмалла.

Организацире вĕренӳ процесне информатизацилемелли условисем пулмалла.

Аталантаруллă япаласемпе талккăш хутлăхне ашшĕ-амăшĕ (саккунлă представительсем) çемье условисенче те йĕркелеме пултараççĕ. Çакна тума вĕсен, çемьепе обществăлла ăспару пĕрлĕхне тытса пырас тесе, хăйсен ачи çӳрекен Организацин вĕренӳ программипе паллашмалла. Вĕренӳ программипе паллашни çемьепе Организаци хутшăнăвне ăнăçлăрах, тухăçлăрах тăвать.

**3.3. Программăна пурнăçлама май паракан кадр условийĕсем[[1]](#footnote-1)**

**3.4. Программăна пурлăхпа техника енчен тивěçтерни**

**3.5. Программăна пурнăçлама укçа-тенкĕпе тивĕçтерни**

**3.6. Вĕренӳ ĕç-хĕлне планлани**

Программа вĕренӳ процесне йĕркелессине те, вĕренӳ ĕç-хĕлне календарьпе килĕшӳллĕ планлассине те хытарса калăпламасть. Программа мĕнле условисенче пурнăçланса пынине, ачасемпе вĕсен çемйисен, педагогсемпе Организацири ытти сотрудниксен мехелĕсемпе туртăмĕсене, интересĕсемпе пуçарăвĕсене шута илсе Организаци вĕсен ĕçне-хĕлне майларах йĕркелеме уçлăх хăварать.

Программăна пурнăçа кĕртекен Организацисенчен календарлă вĕренӳ графикĕсем (вĕсене çулталăк тата ытти йышши планпа çирĕппĕн çыхăнтарса), Программăн шалаш компоненчĕсене пурнăçлас тĕлĕшпе калапланă, календарьпе çыхăннă ĕç программисем ыйтма юрамасть.

Педагогсен ĕç-хĕлне планласси ачасен харкам аталанавĕн результачĕсен педагога хаклавĕ çинче никĕсленет, чăн малтан вăл кашни ачана ăнăçлă аталанса пыма май паракан психологипе педагогика условийĕсем йĕркелессипе, вăл шутра аталантаруллă япаласемпе талккăш хутлăхĕ калăплас ĕç-хĕлпе те çыхăнать.

Организаци ĕç-хĕлне планлани ăна малалла аталантарма тĕллеттермелле, çакна май Организацин программи епле пурнăçланса пынин шалаш тата тулаш хаклавĕсене шута илмелле.

Организаци планĕсен çавăн пек тĕслĕхĕсене вĕренӳ программисенче панă (Пăхăр: п. 3.10. Литература çăл куçĕсен списокĕ).

**3.7. Кун йěркипе режимĕ**

Программа Организацине кун йĕркипе ĕç режимне Организацин программине пурнăçа кĕртсе пымалли условисене, вĕренӳ ĕç-хĕлне хутшăнакансен кăмăл туртăмĕсемпе вĕсем ыйтнине, пурнăçа кĕртекен авторла вариативлă программăсен, вăл шутра шкулчченхи хушма вĕренӳ программин те, уйрăмлăхĕсене, çавăн пекех санитари тата эпидемиологи требованийĕсене шута илсе харкам тĕллĕн палăртма ирĕк парать.

**3.8. Программăна аталантарас тата лайăхлатас, ăна нормăпа право, укçа-тенкĕ, ăслăлăхпа меслетлĕх, кадрсем, информци тата техника ресурсĕсем тĕлĕшĕнчен тивĕçттерес ĕçсен малашлăхĕ[[2]](#footnote-2)**

**3.9. Норма тата нормăпа меслетлĕх докумечĕсем**

1. Конвенция о правах ребенка. Принята резолюцией 44/25 Генеральной Ассамблеи от 20 ноября 1989 года.─ ООН 1990.
2. Федеральный закон от 29 декабря 2012 г. № 273-ФЗ (ред. от 31.12.2014, с изм. от 02.05.2015) «Об образовании в Российской Федерации» [Электронный ресурс] // Официальный интернет-портал правовой информации: ─ Режим доступа: pravo.gov.ru..
3. Федеральный закон 24 июля 1998 г. № 124-ФЗ «Об основных гарантиях прав ребенка в Российской Федерации».
4. Распоряжение Правительства Российской Федерации от 4 сентября 2014 г. № 1726-р о Концепции дополнительного образования детей.
5. Распоряжение Правительства Российской Федерации от 29 мая 2015 г. № 996-р о Стратегии развития воспитания до 2025 г.[Электронный ресурс].─ Режим доступа:[http://government.ru/docs/18312/.](http://government.ru/docs/18312/)
6. Постановление Главного государственного санитарного врача Российской Федерации от 19 декабря 2013 г. № 68 «Об утверждении СанПиН 2.4.1.3147-13 «Санитарно- эпидемиологические требования к дошкольным группам, размещенным в жилых помещениях жилищного фонда».
7. Постановление Главного государственного санитарного врача Российской Федерации от 15 мая 2013 г. № 26 «Об утверждении СанПиН 2.4.1.3049-13 «Санитарно- эпидемиологические требования к устройству, содержанию и организации режима работы дошкольных образовательных организаций» // Российская газета. – 2013. – 19.07(№ 157).
8. Постановление Главного государственного санитарного врача Российской Федерации от 3 июня 2003 г. № 118 (ред. от 03.09.2010) «О введении в действие санитарно- эпидемиологических правил и нормативов СанПиН 2.2.2/2.4.1340-03» (вместе с «СанПиН 2.2.2/2.4.1340-03. 2.2.2. Гигиена труда, технологические процессы, сырье, материалы, оборудование, рабочий инструмент. 2.4. Гигиена детей и подростков. Гигиенические требования к персональным электронно-вычислительным машинам и организации работы. Санитарно-эпидемиологические правила и нормативы», утв. Главным государственным санитарным врачом Российской Федерации 30 мая 2003 г.) (Зарегистрировано в Минюсте России 10 июня 2003 г., регистрационный № 4673)
9. Приказ Министерства образования и науки Российской Федерации от17 октября 2013г.
10. № 1155 «Об утверждении федерального государственного образовательного стандарта дошкольного образования» (зарегистрирован Минюстом России 14 ноября 2013г., регистрационный № 30384).Приказ Министерства образования и науки Российской Федерации от6 октября 2009 г.
11. № 373 (ред. от 29.12.2014) «Об утверждении и введении в действие федерального государственного образовательного стандарта начального общего образования» (зарегистрирован Минюстом России 22 декабря 2009 г., регистрационный № 15785).
12. Приказ Министерства образования и науки Российской Федерации от 17 декабря 2010 г. № 1897 (ред. от 29.12.2014) «Об утверждении федерального государственного образовательного стандарта основного общего образования» (зарегистрирован Минюстом России 1 февраля 2011 г., регистрационный № 19644).
13. Приказ Министерства образования и науки Российской Федерации от 17 мая 2012 г.
14. № 413 (ред. от 29.12.2014) «Об утверждении федерального государственного образовательного стандарта среднего общего образования» (зарегистрирован Минюстом России 7 июня 2012 г., регистрационный № 24480).
15. Приказ Минздравсоцразвития России от 26 августа 2010 г. № 761н (ред. от 31.05.2011)
16. «Об утверждении Единого квалификационного справочника должностей руководителей, специалистов и служащих, раздел «Квалификационные характеристики должностей работников образования» (Зарегистрирован в Минюсте России 6 октября 2010 г. № 18638)
17. Письмо Минобрнауки России «Комментарии к ФГОС ДО» от 28 февраля 2014 г. № 08- 249 // Вестник образования.– 2014. – Апрель. – № 7.
18. Письмо Минобрнауки России от 31 июля 2014 г. № 08-1002 «О направлении методических рекомендаций» (Методические рекомендации по реализации полномочий субъектов Российской Федерации по финансовому обеспечению реализации прав граждан на получение общедоступного и бесплатного дошкольного образования).

**3.10. Литература çăл куçĕсем**

При разработке Программы использовались следующие литературные источники, представленные в данном перечне в порядке, учитывающем значимость и степень влияния их на содержание Программы.

1. Амонашвили Ш.А. Основы гуманной педагогики. В 20 кн. Кн. 6. Педагогическая симфония. Ч. 1. Здравствуйте, Дети! / Шалва Амонашвили. — М. : Амрита, 2013.

1. Антология дошкольного образования: Навигатор образовательных программ дошкольного образования:сборник. – М.: Издательство «Национальное образование», 2015.
2. Асмолов А.Г. Оптика просвещения: социокультурные перспективы. – М.: Просвещение, 2015.
3. Асмолов А.Г. Психология личности. Культурно-историческое понимание развития человека. – М., Академия, 2011.
4. Бостельман А., Финк М. Применение портфолио в дошкольных организациях: 3–6 лет. – М.: Издательство «Национальное образование», 2015.
5. Венгер Л.А. Восприятие и обучение. – М., 1969.
6. Веракса Н.Е. и др. Познавательное развитие. – М.: Мозаика-синтез, 2014.
7. Выготский Л.С. Мышление и речь // Собр. соч.: В 6 т. – Т. 2. – М.: Педагогика,1982. 1986.
8. Запорожец А.В. Избранные психологические труды: в 2 т. – М.: Педагогика,
9. Инклюзивная практика в дошкольном образовании: методич. пособие дляпедагогов дошк. учреждений / под ред. Т.В. Волосовец, Е.Н. Кутеповой. – М.: Мозаика-Синтез, 2011.
10. Короткова Н.А., Нежнов П.Г. Наблюдение за развитием детей в дошкольных группах / Изд. 3-е, дораб. – М.: Линка-Пресс, 2014.
11. Корчак Януш. Как любить ребенка / Януш Корчак; пер. с польск. К.Э. Сенкевич. – Москва: АСТ, 2014. (Библиотека Ю. Гиппенрейтер).
12. Корчак Януш. Уважение к ребенку. –СПб.: Питер, 2015.
13. Кравцов Г.Г., Кравцова Е.Е. Психология и педагогика обучения дошкольников: учеб. пособие. – М: Мозаика-Синтез, 2013.
14. Кривцова С.В. Патяева Е.Ю.Семья. Искуство общения с ребенком / под ред. А.Г. Асмолова. – М.: Учебная книга БИС, 2008.
15. Кудрявцев В.Воображение, творчество и личностный рост ребёнка / Владимир Товиевич Кудрявцев.– М.: Чистые пруды, 2010.(Библиотечка «Первого сентября”, серия «Воспитание. Образование. Педагогика”. Вып. 25).
16. Леонтьев А.Н. Психологические основы развития ребенка и обучения. – М.: Смысл, 2012.
17. Лисина М.И. Формирование личности ребенка в общении. – СПб.: Питер, 2009.
18. Манске К. Учение как открытие. Пособие для педагогов. – М.: Смысл, 2014.
19. Мид М. Культура и мир Детства. – М., 1988.
20. Михайленко Н.Я., Короткова Н.А. Организация сюжетной игры в детском саду. – М., 2009.
21. Михайленко Н.Я., Короткова Н.А. Ориентиры и требования к обновлению содержания дошкольного образования: метод. рекомендации. – М., 1993.
22. Михайлова-Свирская Л.В. Индивидуализация образования детей дошкольного возраста. Пособие для педагогов ДОО (0–7 лет). – М.: Просвещение, 2014.
23. Навигатор образовательных программ дошкольного образования [Электронный ресурс].─ Режим доступа:[http://Navigator.firo.ru.](http://Navigator.firo.ru/)
24. Уденховен Н. ван, Вазир Р. Новое детство. Как изменились условия и потребности жизни детей. – М.: Университетская книга, 2010.
25. Обухова Л.Ф. Возрастная психология: учеб. для вузов: гриф МО, М.: Юрайт,
26. 2014.
27. Патяева Е.Ю. От рождения до школы. Первая книга думающего родителя. –М.:
28. Смысл, 2014.
29. Педагогика достоинства: идеология дошкольного и дополнительного образования. – М.: Федеральный институт развития образования, 2014.
30. Поддьяков А.Н. Исследовательское поведение. 2-е изд. испр. и доп. – М.: Издательство «Национальное образование», 2015.
31. Поддьяков Н.Н. Психическое развитие и саморазвитие ребенка-дошкольника. Ближние и дальние горизонты. – М., 2013.
32. Стеркина Р.Б., Юдина Е.Г., Князева О.Л., Авдеева Н.Н.,. Галигузова Л.Н, Мещерякова С.Ю. Аттестация и аккредитация дошкольных образовательных учреждений. – М., АСТ, 1996.
33. Ушинский К. Человек как предмет воспитания Т. 1 Опыт педагогической антропологии / Константин Ушинский. – М., 2012. – 892 с.
34. Шкалы для комплексной оценки качества образования в дошкольных образовательных организациях / под ред. В.К. Загвоздкина, И.В. Кириллова. – М.: Издательство
35. «Национальное образование», 2015. – 116 с.
36. Шулешко Е. Понимание грамотности. О педагогическом решении проблем преемственности в начальном образовании детей от пяти до одиннадцати лет. Книга первая. Условия успеха. Общая организация жизни детей и взрослых в детском саду и начальной школе, их взаимоотношений вне занятий и на занятиях по разным родам деятельности / Под ред. А. Русакова. – СПб.: Образовательные проекты, Участие, Агентство образовательного сотруднгичества, 2011. – 288 с.
37. Эльконин Д.Б. Детская психология: учеб. пособие для студ. высш. учеб. заведений / Д.Б. Эльконин; – 4-е изд., стер. – М.: Издательский центр «Академия», 2007. – 384 с.
38. Эльконин Д.Б. Избранные психологические труды. – М., 1989.
39. Эльконин Д.Б. Психология игры. – М., Владос, 1999.
40. Эриксон Э. Детство и общество / 2-е изд., перераб. и доп.; пер. с англ. – СПб.: Ленато: ACT: Фонд «Университетская книга», 1996.
41. Юдина Е.Г., Степанова Г.Б., Денисова Е.Н. (Ред. и введение Е.Г. Юдиной) Педагогическая диагностика в детском саду. – М.: Просвещение, 2005.

1. *Аяларах кăтартнă пайсенчи материалпа çак программăра тупса паллашма пулать: Примерная основная образовательная программа дошкольного образования. Одобрена решением федерального учебно-методического объединения по общему образованию (протокол от 20 мая 2015 г. № 2/15)* [↑](#footnote-ref-1)
2. *Аяларах кăтартнă пайри материалпа çак программăра тупса паллашма пулать: Примерная основная образовательная программа дошкольного образования. Одобрена решением федерального учебно-методического объединения по общему образованию (протокол от 20 мая 2015 г. № 2/15)* [↑](#footnote-ref-2)